Republika Srpska: Donesena odluka o davanju koncesije za izgradnju mreže autoputeva\nVlada Republike Srpske usvojila je na današnjoj sjednici održanoj u Banjaluci odluku o davanju koncesije za finansiranje, projektovanje, izgradnju, korišćenje i održavanje mreže auto-puteva u tom entitetu austrijskoj kompaniji Štrabak. Procjenjuje se da će jedan od najvećih poslova u poslijeratnoj istoriji Bosne i Hercegovine, koštati oko tri milijarde eura. Istovremeno, usvojena je odluka o otpočinjanju razgovora za izradu konkretnog ugovora koji bi trebalo da bude završen u roku od tri mjeseca. Govoreći nakon sjednice vlade Republike Srpske predsjednik vlade Milorad Dodik je, pored ostalog, rekao:\n”Radi se o putnim pravcima Banjaluka-Doboj u dužini od 72 kilometra, Glamočani-Kupres od 110 kilometara, autoput Doboj-Jakeš 46 kilometara, autoput Banjaluka-Novi Grad 71 kilometar, dionica Jakeš-Šamac-Bijeljina 98 kilometara.... Naravno, ovom treba priključiti izgradnju autoputa od Glamočana, odnosno Laktaša do Gradiške u dužini od 35 kilometara.“\nVlada Republike Srpske je prihvatila i izbor konsultanta za gradnju auto puteva na osnovu sprovedenog konkursa a detalji samog ugovora sa austrijskom kompanijom Štrabak će biti konkretizovani u narednih devedeset dana. Prema riječima ministra saobraćaja i veza Republike Srpske Nedjeljka Čubrilovića učešće vlade Republike Srpske u ovom projektu će biti izgrađen autoput od Banjaluke do Gradiške, što je otprilike oko osam procenata ukupnog projekta.\nVlada Republike Srpske je najavila i iznalaženje najpovoljnijih rješenja za finansiranje izgradnje brze ceste od Istočnog Sarajeva do Višegrada kao i još nekih drugih putnih pravaca koji nisu obuhvaćeni projektom izgradnje mreže auto-puteva.


Put migranata vodi pored Trajanove table\nStalna udarna grupa za borbu protiv krijumčarenja migranata uhapsila je ukupno 96 osumnjičenih za krijumčarenje ljudi i identifikovala 1.094 migranta, saznaje „Politika” u kabinetu specijalnog tužioca za organizovani kriminal Mladena Nenadića. To je rezultat petnaestomesečnog rada Stalne udarne grupe, koju čine iskusni predstavnici kriminalističke policije, granične policije i Uprave za grad Beograd, a njenim radom rukovodi zamenik specijalnog tužioca Dragan Često. – Tužilaštvo je sa 77 okrivljenih sklopilo sporazume o priznanju krivičnog dela, što čini više od 80 odsto uhapšenih zbog sumnje na krijumčarenje ljudi i nedozvoljeni prelazak državne granice. Tako veliki broj sporazuma rezultat je pre svega kvalitetnog rada policije – naglašava Često.\n15.05.2018 u 11:33\nPetorica uhapšenih zbog krijumčarenja migranata u Rumuniju\nNakon višemesečne međunarodne istage u zajedničkoj akciji policije Srbije, Rumunije i Nemačke, na području Beograda uhapšeno je pet člava organizovane kriminale grupe, koja je u periodu od sredine februara do kraja marta ove godine omogućila nedozvoljeni tranzit 79 migranata. Akcija je izvedena po nalogu Tužilaštva za organizovani kriminal, a izveli su je pripadnici Službe za borbu protiv organizovanog kriminala - Stalne udarne grupe za borbu protiv krijumčarenja ljudi. Kako je saopšteno iz Tužilaštva, ova organizovana krminalna grupa je migrante prevozila od Beograda do mesta „Džervin” u blizini Tekije na granici Srbije sa Rumunijom u cilju njihovog daljeg ilegalnog prebacivanja ka zemljama EU. Tom prilikom slobode je lišeno pet državljana Srbije: Predrag Manojlović, Srđan\n18.04.2018 u 10:49\nSrbija podržava borbu protiv krijumčarenja oružja\nPotpredsednik Vlade i ministar unutrašnjih poslova Nebojša Stefanović rekao je da postoji zabrinutost zbog ilegalnog oružja na Kosovu, dodajući da Srbija nema potpun uvid u situaciju, pošto su za pokrajinu nadležne međunarodne institucije. „Ilegalna trgovine naoružanjem je značajno suzbijena i smanjena na teritoriji Srbije, ali nemamo operativnu kontrolu nad južnom pokrajinom, pa ni sagledavanje stanja, za sta su zaduženi Euleks i Kfor. Svakako da postoji zabrinutost, jer je u našoj zemlji uništeno gotovo 20.000 komada oržja, a u drugim zemljama i na drugim tertorijama uništene su mnogo manje količine, iako znamo da postoje veće količine naoružanja”, objasnio je on novinarima uoči sastanka Koordinacione grupe za borbu protiv ilegalne trgovine oružjem na Zapadnom Balkanu. Stefanović je rekao


ZA ISPUNJAVANJE OBAVEZA POTREBNI SU NAM PREGOVARAČI A NE OGOVARAČI\nEkološki pokret ,,OZON“ pozdravlja potez glavnog pregovarača g-dina Aleksandra Pejovića da sastankom sa nevladinim organizacijama otpočne javni dijalog sa ovim dijelom civilnog društva, koji nesporno u određenim poglavljima posjeduje potencijal da doprinese kvalitetu izvršavanja zahtijeva Evropske Unije, što pregovori u suštini jesu.\nDetalj sa sastanka (izvor fotografije: http://www.mip.gov.me)\nNaročito nas raduje način razmišljanja koje je g-din Pejović podijelio na sastanku na kom su prisutvovali predstavnici/e nevladinih organizacija iz različitih oblasti djelovanja među kojima i Aleksandar Perović, izvršni direktor Ozona, a tiče se suštine pregovaračkih struktura, odnosno pojedinaca koji će biti uključeni iz civilnog sektora.\nNaime, glavni pregovarač je istakao da će članovi radnih grupa biti birani po stučnim referencama koje posjeduju, i da će tamo predstavljati cijelo društvo, a ne samo sebe i matične organizacije, što je na žalost bila praksa u većini slučajeva u prošlosti kada je učešće predstavnika nevladinih organizacija u tijelima koje formiraju nadležne institucije u pitanju.\nUpravo je to stav Ekološkog pokreta ,,OZON“ i mi smo spremni bez obzira da li će naši predstavnici/e biti dio radnih grupa, a u skladu sa kapacitetima koje imamo, dati skromni doprinos kvalitetu ispunjavanja obaveza iz poglavlja koje su domen djelovanja našeg Udruženja, što je nadamo se i stav većine nevladinih organizacija koje su posvećene očuvanju javnog interesa i unapređenju kvalieta života svih građana/ki Crne Gore.\nNaš prvi predlog je da pregovarači koji budu određeni za pojedina poglavlja, nastave dobru praksu koju je započeo glavni pregovarač g-din Pejović i organizuju sastanke sa nevladinim organizacijama koje djeluju u toj oblasti na samom početku otvaranja poglavlja jer je to suštinski pokazatelj da se žele dobiti konstruktivne sugestije.\nEkološki pokret ,,OZON“ će u saradnji sa drugim nevladinim organizacijama koje djeluju u oblasti životne sredine, sem poglavlja 27, imati komentare i na poglavlje koje se tiče borbe protiv organizovanog kriminala i korupcije jer se eko kriminal, suštinski tretira kroz taj dio pregovora.\nApelujemo na sve nevladine organizacije da u skladu sa svojim mogućnostima pokažu interesovanje za Evropske integracije, kroz konkretne sugestije i konstruktivne kritike, bez obzira hoće li imati predstavnike/ce u pregovaračkim strukturama, jer na taj način aktivno utičemo na ono što želi većina građana/ki Crne Gore.\n← ZELENO SRCE: OBEZBIJEĐENA JEDNOKRATNA POMOĆ ZA 24 LICA SA CETINJA


Čižkov: Rusija će nastaviti da radi na izgradnji odnosa sa EU\nTanjug 16. decembra 2020. 15:46\nMOSKVA – Veći deo strateškog partnerstva između Moskve i Brisela ostaće suspendovan, ali će Rusija nastaviti da radi na izgradnji pragmatičnih odnosa sa EU, izjavio je danas stalni ruski predstavnik pri EU Vladimir Čižov.\nČižov je na onlajn brifingu rekao da će veći deo strateškog partnerstva između Moskve i Brisela, izgrađen tokom dugog vremenskog perioda i uz veliki napor, ostati suspendovan, prenosi TAS S.\nTo, međutim, ne znači da su odnosi između Rusije i EU u potpunosti prekinuti, istakao je Čižov i dodao će EU ostati glavni ruski trgovinski i ekonomski partner, kao i najveći izvor stranih investicija u zemlji.\nStalni ruski predstavnik pri EU je primetio da je obim trgovine značajno opao, kao i da su tome doprineli razni faktori, uključujući pad potražnje za glavnom ruskom izvoznom robom – naftom i gasom, kao i globalni pad cena nafte.\nS druge strane, razvoj našeg programa za zamenu uvezene robe smanjio je obim uvoza iz zemalja EU, posebno robe koja je stavljena pod ograničenja protivmera, primetio je Čižov.\nU interesu je i EU i Rusije da promene ovakvu situaciju, navodi on i precizira da to ne znači povratak uobičajenom načinu poslovanja.\n„Ne, verujem da će ti odnosi biti pragmatičniji, da će sadržati manje lepih epiteta, slogana, a više suštine. To je ono na čemu ćemo nastaviti da radimo“, zaključio je Čižkov.


24.02.2018 14:29 | Milijana Latinović\nBanjaluka - Ministarstvo poljoprivrede, šumarstva i vodoprivrede RS prvo je reagovalo i brisalo iz evidencije izvoznika i sve kooperante navedene firme koja je izvršila reeksport jabuka porijeklom iz Poljske u Rusku Federaciju, tako da ne stoje izjave ministra spoljne trgovine i ekonomskih odnosa BiH Mirka Šarovića da niko od nadležnih iz RS nije osudio postupanje kompanija koje se bave zloupotrebom i prevarama izvozeći tuđe jabuke.\nU Ministarstvu poljoprivrede ističu da je Inspektorat RS kontrolisao sve uključene u izvoz sa područja Srpske i izvještaje dostavio Ministarstvu spoljne trgovine i ekonomskih odnosa BiH, kao i Ministarstvu unutrašnjih poslova i Tužilaštvu RS s ciljem sprovođenja dalje istrage.\n- Nameće se pitanje zašto Šarović proziva Srpsku, ako se zna da je mjesto utovara sporne pošiljke u FBiH, da je Spoljnotrgovinska komora BiH izdala "forma A" obrazac kao dokaz o porijeklu robe iz BiH, a da je fitosertifikat izdat u Brčko distriktu - naveli su iz Ministarstva poljoprivrede.\nTakođe navode da je čudno da Šarović nema informacije da na osnovu pravilnika, koji je donijela Uprava za zaštitu zdravlja bilja pri Ministarstvu spoljne trgovine i ekonomskih odnosa BiH, od 2011. godine uvoz voća i povrća ne podliježe pregledu fitosanitarne inspekcije, što je, kako kažu, problem na koji institucije RS stalno ukazuju.\n- Podjela nadležnosti u oblasti poljoprivrede i spoljne trgovine je jasno definisana Ustavom BiH i Ustavom RS, te se date činjenice ne mogu nazivati jeftinim štosovima, kako kaže Šarović - dodali su iz Ministarstva poljoprivrede.\nŠarović je rekao da su navodi da pooštravanje mjera za izvoz jabuka u Rusiju, koje je predložio, predstavljaju prenos nadležnosti sa RS na BiH, gomila laži i spinovanja.\nRuske vlasti zabranile su uvoz jabuka iz BiH 22. januara nakon što je utvrđeno da su na njenom tržištu, umjesto iz BiH, završile jabuke koje su prethodno uvezene iz Poljske. Sporne jabuke izvezlo je bijeljinsko preduzeće "Frukt kompani". Sporazumom sa Rusijom omogućen je izvoz jabuka koje su isključivo proizvedene u BiH.\nIz Ministarstva poljoprivrede, šumarstva i vodoprivrede RS ranije su kazali da su dali negativno mišljenje na Odluku o uslovima za registraciju i obavezama izvoznika voća i povrća na rusko tržište jer bi sporni dokument omogućio Savjetu ministara BiH da propisuje nadležnost entiteta.\n- Srpska je negativno mišljenje na pomenutu odluku, koju je predložila Uprava za zaštitu zdravlja bilja BiH, dala jer se njom reguliše materija koja je isključivo u nadležnosti entiteta, a ne Savjeta ministara - rekli su ranije u ovom ministarstvu.


Može početi izrada Regulacionog plana „Gradski centar Marijin-Dvor“ - informativa.ba\nVijesti Lokalne vijesti Može početi izrada Regulacionog plana „Gradski centar Marijin-Dvor“\nMože početi izrada Regulacionog plana „Gradski centar Marijin-Dvor“\nGradsko vijeće Grada Sarajeva je nakon nekoliko godina razmatranja donijelo Odluku o pristupanju izradi izmjena i dopuna Regulacionog plana „Gradski centar Marijin-Dvor“ za lokalitet Kvadrant „B“ a čija površina je 10,4 ha.\nNa sjednici Gradskog vijeća je rečeno da će okvirna sredstva za pripremu i izradu podloga te izradu Plana u iznosu od 28.000 KM osigurati Općina Centar iz budžeta za ovu godinu, ali će stvarni troškovi biti utvrđeni nakon provođenja tenderskih postupaka i na bazi projektnih zadataka.\nNaglašeno je da za sve građevinske parcele, za koje investitori traže intervencije različite od predloženih i planiranih u važećem Planu, nije moguće pokrenuti postupak izdavanja urbanističke saglasnosti u toku izrade izmjena i dopuna Plana.\nNakon razmatranja prihvaćen je izvještaj o održavanju EYOF 2019. Istaknuto je da su stečeni uvjeti da Sarajevo i Istočno Sarajevu budu domaćini EYOF 2019. godine, a vrijednost ovog projekta je dva miliona KM.\nVeć je ostvarena saradnja s predstavnicima svih nivoa vlasti, kao i saradnja s upraviteljima sportskih i smještajnih objekata te strukovnim sportskim savezima BiH.\nOznake: #Gradsko vijeće Grada Sarajeva #Gradski centar Marijin-Dvor\nProf. Dr. Velija Katica: Odbor utvrdio prijedloge za dodjelu „Šestoaprilske nagrade Grada Sarajeva” u 2019. godini Lokalne vijesti\nGradsko vijeće Grada Sarajeva o pripremama za EYOF Lokalne vijesti


Inzko: Stranački lideri trebaju da iskoriste otvoreni put - Klix.ba\nUoči sutrašnjeg sastanka šestorke\nInzko: Stranački lideri trebaju da iskoriste otvoreni put\n16.11.2011. u 19:27\nVisoki predstavnik u BiH Valentin Inzko rekao je da je intervencija OHR-a u Srednjobosanskom kantonu doprinijela "otvaranju puta" za razgovore o novoj koaliciji u BiH i da šestorica stranačkih lidera "moraju konačno iskoristiti otvoreni put" kada se sutra sastanu u Sarajevu.\n"Dogovor o Vijeću ministara je davno trebalo da bude postignut i to će biti dobar početak kako bi bio okončan ovaj destruktivni zastoj i omogućilo da se počnu rješavati ozbiljni ekonomski i socijalni problemi sa kojima se BiH suočava", rekao je Incko u razgovoru sa zamjenikom američkog državnog sekretara Williamom Barnesom u Washingtonu i dodao da se taj posao ne može beskonačno odgađati.\nU saopštenju iz OHR-a navodeno je da je Inzko prilikom razgovora sa visokim američkim zvaničnicima, uključujući i Barnesa, istakao da lideri stranaka u BiH imaju moć da ostvare ključni napredak, te da je sada krajnje vrijeme da to učine.\nOn je naveo da stranački lideri treba da poštuju i provode Mirovni sporazum te ispune uslove za članstvo u EU i NATO.\nInzko i Barnes razgovarali su i o "aktuelnim pokušajima osporavanja dejtonskih institucija", pa je visoki predstavnik istakao da napredak ostvaren u provođenju Mirovnog sporazuma ne smije biti poništen.\n"Institucije obuhvaćene Aneksom četiri Dejtonskog sporazuma imaju pozitivnu i važnu ulogu za državu i njene građane i one će imati važnu ulogu u budućnosti u kontekstu napretka zemlje ka punim evroatlantskim integracijama. Ove institucije moraju imati podršku", smatra Inzko.\nU saopštenju se nvodi da je na sastanku konstatovano da neuspjeh u postizanju dogovora o budžetu za 2011. ili 2012. godinu može imati štetne reperkusije po ključne dejtonske institucije i funkcionisanje države.\nIstičući odlične radne odnose sa ojačanom Delegacijom EU u BiH, visoki predstavnik je rekao da "integracija u EU i provođenje Dejtonskog mirovnog sporazuma nisu međusobno isključivi".\n"Radimo kao tim i posvećeni smo tome da obezbijedimo da BiH postigne trajnu stabilnost i prosperitet, poštujući i provodeći mirovni sporazum i odlučno napredujući ka punim evroatlantskim integracijama", rekao je Inzko.\nOn je zahvalio zamjeniku državnog sekretara Barnesu na stalnoj i energičnoj podršci Washingtona BiH i OHR-u.


Stanovnici da zaštite imovinu zbog mogućeg izlivanja bujičnih potoka - FILTER\nMinistarstvo poljoprivrede, šumarstva i vodoprivrede Republike Srpske, s obzirom na trenutnu hidrometeorološku situaciju i najavu obilnih padavina u Srpskoj, apeluje da stanovništvo zaštiti svoju imovinu zbog mogućeg izlivanja bujičnih potoka i mjestimične pojave klizišta.\n– Podsjećamo da je, osim Republičkog hidrometeorološkog zavoda, upozorenje na mogućnost izlivanja bujičnih potoka i mjestimičnih pojava klizišta izdao i EFAS-platforma Evropskog centra za poplave – saopšteno je iz Ministarstva poljoprivrede, šumarstva i vodoprivrede Srpske.\nPrema prognozama Hidrometeorološkog zavoda, u sjevernom pojasu u periodu od petka do utorka očekuje se od 100 do 130 litara kiše po metru kvadratnom, dok se u centralnom pojasu, koji uključuje i južnu polovinu Krajine, očekuje od 80 do 100 litara padavina po metru kvadratnom.\n– Prema trenutnim izlazima iz raspoloživih prognoznih modela, u naredna tri dana se ne očekuje značajan porast vodostaja na glavnim vodotocima na teritoriji Republike Srpske – navodi se u saopštenju.\nTags: Ministarstvo poljoprivrede šumarstva i vodoprivrede\nPrethodna Jačanje univerzitetske saradnje između Srpske i Japana\nSledeća Lukač: Srpska nema izražen problem sa migrantima


Izvor: Radio 021, 08.Jul.2020, 09:35\nOvo je nastavak protesta koji je održan u utorak uveče u Novom Sadu.\nU pozivu na društvenim mrežama stoji da je okupljanje u 18 časova ispred Gradske kuće.\n"Pozivamo ljude da se u 18 časova skupimo svi da pošaljemo jasnu poruku vlastima da mi nismo ničije roblje i budale, da ne mogu da nas >> Pročitaj celu vest na sajtu Radio 021 << tretiraju kao malu decu, da zatvaraju kako njima odgovara. Zbog maltretiranja i unižavanja i zdravih i bolesnih, zbog lekara i svih koji se bore sa bolešću, zbog nas samih i svih drugih! Ponesite obavezno maske i držite rastojanje, vidimo se!", navodi se u pozivu neimenovanih organizatora.\nPodsetimo da se u utorak, nakon što je predsednik Srbije Aleksandar Vučić najavio moguće ponovno uvođenje policijskog časa, u Novom Sadu na na Trgu slobode okupilo, prema podacima policije, oko 300 mlađih osoba kako bi mirno protestovali. Oni su posle kraćeg zadržavanja u centru prošetali do Kampusa i nazad to Trga slobode gde ih je pred Gradskom kućom dočekao i manji kordon policije. Okupljeni su neko vreme uz povike protiv predsednika Srbije i vlasti proveli na trgu, da bi se oko ponoći razlišli.\nRadio 021: VIDEO: Prepirka na protestu na Trgu slobode između "levih" i "desnih"\nDanas u Novom Sadu nastavak protesta protiv policijskog časa\nNastavak protesta protiv najave ponovnog uvođenja policijskog časa u Srbiji najavljen je za danas na novosadskom Trgu slobode.. Građani su na protest pozvani putem društvenih mreža, početak je najavljen za 18 časova, a date su i jasne preporuke ponašanja.. „Pozivamo ljude da se u 18 časova...


Vesti online / Vesti / Svet / Hram u restoranu\nHram u restoranu\nU Tokiju je otvoren prvi restoran-hram, koji pored hrane i pića nudi i spasenje od stega ovozemaljskog života.\nU restoranu, gde se uz zdravu, posnu hranu služe i žestoka pića poput votke, stalno dežura jedan budistički sveštenik, objavio je RTS.\nNjegovi budistički vlasnici dali su mu jednostavno ime kafe Hram. Gosti, pored zdravog obroka koji odražava tradicionalnu ishranu monaha, mogu da se obrate dežurnom svešteniku za savet i utehu, pitaju ga o detaljima učenja, te upute molitvu statui budističkog božanstva Amide, za kojeg se veruje da obitava u zagrobnom raju po imenu "Čista zemlja".\nKao specijalitet kuće nudi se vegetarijanski obrok koji sadrži pirinač, patlidžan, krastavac, pečurke, zelenu salatu, šargarepu i supu sa zeljem.


Vesti online / Vesti / Svet / Pudždemon platio 75.000 evra i izašao iz zatvora\nPudždemon na slobodi\nKancelarija tužilaštva u Šlezvigu navodi u saopštenju da je Pudždemon vlastima ostavio adresu u Nemačkoj, na kojoj će boraviti dok sud ne donese odluku o zahtevu Madrida za njegovo izručenje po osnovu optužbe za zloupotrebu javnih sredstava, prenosi AP.\n* Pudždemon se uplašio hapšenja, napustio Finsku\n* Nemačko tužilaštvo traži izručenje Pudždemona Španiji\n* Pudždemonu određena kaucija, bez izručenja Španiji\nRanije danas, advokati bivšeg katalonskog lidera stigli su u nemački zatvor u kojem je on proveo protekle dve nedelje i očekivalo se da će on uskoro biti pušten nakon što uplati kauciju.\nNemački državni sud u Šlezvigu juče je doneo odluku da Pudždemon može da bude pušten uz kauciju, odbacivši zahtev Madrida da Pućdemon bude izručen po osnovu glavne optužbe, a to je optužba za pobunu.\nMeđutim, nemački sud je saopštio da nije odbacio zahtev za izručenje Pudždemona Madridu po drugom osnovu - po optužbi za zloupotrebu javnih sredstava, te da će Pućdemon biti pušten dok sud ne razmotri taj zahtev i ne donese odluku o njegovom eventualnom izručenju.\n"Vlada nikada ne iznosi mišljenje o sudskim odlukama, pogotovu kada je reč o sudskim odlukama u nekoj drugoj zemlji. Uvek ih poštuje, dopalo joj se to ili ne", rekao je portparol španske vlade, preneo je Rojters.\nSVET Pudždemon: Hoću da se vratim, ja sam premijer Katalonije!


Ekonomija - East Side portal\nImamo najslabije plate, a potrošačka korpa sve veća\nPrema statističkim podacima koje su pojedine agencije obradile, prosečna neto plata u Srbiji, za mesec oktobar iznosila je samo 372 evra.\nU Opštini Negotin veliki broj zahteva za legalizaciju objekata\nObjavljeno: 18. novembar 2014.\nOko 4 500 zahteva koliko je Odeljenju za urbanizam i građevinarstvo Opštinske uprave u Negotinu podneto po nekoliko ranijih zakona o legalizaciji, rešavaće se po poslednjem, iz 2014. godine - Uslov za legalizaciju, kompletirana dokumentacija: obavezan geodetski snimak, projekat izvedenog objekta u tri primerka, list nepokretnosti i dokaz o uplati administrativne takse.\nMoguće drakonske kazne za one koji nisu izmirili obavezu plaćanja poreza\nObjavljeno: 16. novembar 2014.\nIstekao je rok za plaćanje četvrte (poslednje) rate poreza na imovinu. Tačnije, do juče su svi obveznici plaćanja poreza morali da izmire sva svoja dugovanja. Kakvi mogu biti ishodi, tačnije kazne za one koji nisu ispunili obavezu da državi plate porez, još uvek nisu sasvim jasni?!\nDinar sve više slabi, dok Narodna banka Srbije prodaje devize\nObjavljeno: 14. novembar 2014.\nDinar nastavlja da slabi i pored toga što je Narodna banka Srbije (NBS) prodala čak 30 miliona evra. Naša valuta je slabija od evra još 0,1 odsto, što znači da zvanični srednji kurs iznosi 120,5412 dinara za evro.\nOpštinsko veće u Negotinu: Porez na imovinu biće 10 puta manji\nObjavljeno: 10. novembar 2014.\nGrađani Opštine Negotin mogu da budu zadovoljni jer je opštinsko veće u Negotinu odlučilo, nakon razmatranja, da cene kvadratnog metra koje su bile previsoke, novom odlukom, budu umanjene 10 puta.\nZgrada Opštine Negotin\nPrva rešenja o subvencijama krajinskim poljoprivrednicima


Podeljeni ključevi 15 traktora poljoprivrednicima sa teritorije GO Lazarevac - Beogradski Portal\nPodeljeni ključevi 15 traktora poljoprivrednicima sa teritorije GO Lazarevac\nPredsednik GO Lazarevac Bojan Stević, njegov zamenik Tomislav Rikanović i član Veća GO Lazarevac Nenad Bačanac uručili su danas ključeve 15 traktora poljoprivrednicima sa teritorije naše opštine.\nNabavku ovih traktora i mašina subvencionisao je Sekretarijat za privredu Grada Beograda u iznosu od preko 60 procenata, a u zavisnosti od vrednosti traktora, posredstvom ranije raspisanog javnog poziva.\nSvu logističku pomoć, prijem i obradu zahteva, pomoć pri popunjavanju dokumantacije neophodne za prijavu za navedeni javni poziv poljoprivrednicima su pružili zaposleni u Kancelariji za poljoprivredu GO Lazarevac.\nPredsednik Stević ovom prilikom je istakao da su pored ovih 15 traktora, poljoprivrednici sa teritorije naše opštine dobili i subvencije za nabavku preko 80 komada priključne mehanizacije, čiju je nabavku Grad Beograd subvencionisao sa 80 procenata.\n„Evidentno je da svake godine sve više poljoprivrednika sa teritorije naše opštine učestvuje na javne pozive grada i ostvaruje ozbiljne podsticaje za obnovu svoje dotrajale mehanizacije i opreme što je pokazatelj i dobrog rada Kancelarije za poljoprivredu“, zaključio je Stević.


PORODICA IZ BIH IMA LISICU ZA KUĆNOG LJUBIMCA: Sasvim slučajno je jednom ušla u kuću i sada je kod nas skoro svaku noć! Igra se sa mačkama, ne pravi probleme! (VIDEO)\nFoto: Printscreen: Youtube/Faktor.ba\nana taskovic\t 18.11.2019. 09:44h\nPorodica Jusupović iz Fojnice, u svom domu u naselju Pločari Polje već više od mesec dana ima neobičnog gosta. Naime, u njihovu kuću svaku noć dolazi lisica koja se poprilično odomaćila, prenosi portal Faktor.\n"U blizini naše kuće je šuma, borovina, jelovina, i ona izađe iz šume i dođe do kuće, pa smo mi počeli da iznosimo hranu. Sasvim slučajno jednom je ušla u kuću i sada je kod nas skoro svaku noć", rekao je Mustafa Jusupović za Faktor.\nMustafa se inače bavi lovom i ribolovom i kako kaže, veoma voli životinje.\n"Imao sam ja i ranije 'ljubimce', imao sam zeca, orla, ne znam više ni ja. Lisica sad dođe u kuću, prošeta, legne malo, gleda televiziju. Mi sedimo, sedi i ona. Damo joj da jede, izađe napolje, i vrati se ponovo. Igra se sa mačkama. Ne pravi nikakve probleme", kaže Mustafa.\n"Kupim joj salamu, piletine, ono što mi jedemo, pojede i ona", pojašnjava, dodajući kako se i njihova deca igraju sa lisicom, te da ih uopšte nije strah.\n"Mi je zovemo 'cura', a ustvari je lisac", kaže kroz smeh Aldijana.\nU razgovoru sa novinarima Faktora, ona je istakla kako je lisica pitoma, te da je nije bilo strah ni prvi put kada im je došla, a ni sada kada im pređe kućni prag.\n"Lisica spava često sa macama. Znamo da joj otvorimo frižider i na zadnju policu ostavimo šta je za nju da jede i ona sama uzme", zakljkučuje Aldijana.\nlisicakućni ljubimacdruštvene mrežeporodicaBiHBosna i HercegovinaživotinjaFojnicakućaMustafa Jusupopovićšumahranamačke


U Istorijskom arhivu otvorena izložba „Novi Sad i Novosađani“ • Neoplanta\nNeoplanta.rs koristi kolačiće da bi obezbedio dobro korisničko iskustvo, prikazivanje personalizovanog sadržaja, prikazivanje reklama, kao i druge funkcionalnosti i usluge koje ne bismo mogli da obezbedimo bez kolačića.\nPipi i Gudi\nVizija, misija, održivi razvoj i politika kvaliteta\nU Istorijskom arhivu otvorena izložba „Novi Sad i Novosađani“\nKao autentična vojvođanska i novosadska kompanija podržali smo organizaciju ove izložbe, jer je ona deo istorije grada.\nCele godine Novi Sad će biti prava evropska prestonica kulture, pa se proslavi ove titule pridružuju sve institucije od značaja, uključujući Istorijski arhiv Grada Novog Sada. Želeći da sugrađanima poklone retrospektivu izgleda grada iz 60-ih, 70-ih i 80-ih godina prošloga veka, u holu Arhiva je otvorena izložba „Novi Sad i Novosađani“.\nPostavku čini 17 segmenata, u okviru kojih je prikazano kako je uži centar grada izgledao u prošlosti, kako su nastali pojedini delovi grada, kako je izgledao saobraćaj, Petrovaradinska tvrđava, kej, mostovi i mnogi drugi više ili manje poznati simboli Novog Sada. Najveća vrednost izložbe je to što su na fotografijama prikazane generacije koje su stvarale i gradile Novi Sad, ali i kako se grad menjao i koliko su to bila dinamična vremena. Sve ove promene su zablelžile kamere renomiranih foto-reportera najznačajnijeg pokrajinskog lista – “Dnevnika”.\nIzložbu su, pored direktora Istorijskog arhiva Petra Đurđeva, otvorilli i pomoćnik gradonačelnika Stanko Ljubičić, a obratio se i direktor „Dnevnika“ Dušan Vlaović. Kao autentična vojvođanska i novosadska kompanija podržali smo organizaciju ove izložbe, jer je ona deo istorije grada. Ljubav prema gradu u kome živimo i radimo, vidi se i u našem novom logotipu, koji spaja Petrovaradin i grad novim Žeželjevim mostom, simbolom otpora Novosađana svim nedaćama koje su ih zadesile. Zato saradnja i podrška institucija i kompanija u ovoj godini treba da bude izraženija, a za glavni grad Vojvodine na široooko da se čuje. Ova postavka će biti izložena u holu Istorijskog arhiva u naredna tri meseca, a ukoliko ne budete u mogućnosti da je posetite uživo, možete da je pogledate OVDE.\n*Izvor fotografije: Pavle Pejić\nTagovi: neoplantadelikates, novisad, pipi, gudi, ćuri, supervero, široooko, štrand, neoplanta, metalac, budimska\nPrethodni blog post\nNovogodišnji Pipi, Gudi i Ćuri nagradni konkurs!\nSledeći blog post\nPipi, Gudi i Ćuri akcija sa brendiranim Metalac posuđem u Super Vero objektima\nPipi, Gudi i Ćuri nalepnice za Uskrs na poklon!\nNije Praška, nego Naška – ukus šunke po „domaćoj“ meri\nCrveni komadići svežeg zadovoljstva\nNEOPLANTA INDUSTRIJA MESA DOO NOVI SAD\nPrimorska 90, 21000 Novi Sad\nTel. centrala: +381 21 4873 882\nFax: +381 21 419 256\nInfo linija za potrošače: 0800 110 110\nNeoplanta industrija mesa © 2021\nMade with by CodeIT


U periodu od jula do septembra federalni inspektori su u kontroli poštivanja i provođenja epidemioloških mjera izvršili 833 inspekcijska nadzora, te utvrdili 69 prekršaja za koje će biti izdati prekršajni nalozi s finansijskim teretom od 124.750 KM.\nPrema objedinjenim podacima koje su dostavile kantonalne inspekcije, zajedno s interventnim nadzorima federalnih inspektora u oblasti kontrole provođenja i poštivanja epidemioloških mjera, u periodu od marta do kraja septembra izvršen je 16.771 inspekcijski nadzor, donesena 2.063 rješenja o otklanjanju nedostataka, utvrđena 622 prekršaja s finansijskim teretom od 1.044.765,00 KM, te izdato 21 rješenje o zabrani rada.\nNadležni inspekcijski organi su u skladu s naredbama kriznih štabova ministarstava zdravstva i preporukama zavoda za javno zdravstvo, u uvjetima pogoršane epidemiološke situacije, prioritetno usmjereni na aktivnosti intenzivnog praćenja provođenja obaveznih epidemioloških mjera u cilju sprečavanja daljeg širenja i suzbijanja epidemije koronavirusa na području cijele Federacije BiH, saopćeno je iz Federalne uprave za inspekcijeske poslove (FUZIP).\nZbog organičenih kadrovskih kapaciteta sanitarnih inspekcija u FBiH osiguran je i dodatan broj inspektora po ovlaštenju, odnosno puni angažman raspoloživih kapaciteta i provođenje timskih nadzora. Federalna uprava za inspekcijske poslove je već ranije ovlastila dodatan broj inspektora kako bi se obezbijedilo kumulativno prisustvo inspekcijskih organa na području FBiH kao pomoć i podrška kantonalnim inspekcijama.


Селаковић и Шмид: Снажно партнерство Србије и ОЕБС-а\n[ 05/12/2021 ] Momirović: Politizuje se slučaj Rio Tinta, ima rizika ali neće biti kataklizme\tDRUŠTVO\n[ 05/12/2021 ] Veliki požar u pekarskoj proizvodnji u Grockoj\tHronika\n[ 05/12/2021 ] Četiri nova helikoptera za vojsku BiH isporučena iz Amerike\tRegion\n[ 05/12/2021 ] Forbs uvrstio Taru među prvih pet prirodnih lepota na Balkanu\tDRUŠTVO\n[ 05/12/2021 ] Osujećen pokušaj napada na Erdogana\tVesti\nHomePolitikaSelaković i Šmid: Snažno partnerstvo Srbije i OEBS-a\n25/10/2021Redakcija BALKAN TVPolitika, Vesti0\nMinistar Selaković je posle sastanka sa Šmid, na zajedničkoj pres konderenciji rekao da Srbija OEBS smatra jednom od najznačajnijih regionalnih bezbednosnih organizacija koja danas predstavlja platformu za dijalog i jedinstven format za suočavanje sa bezbednosnim izazovima ne samo u Evropi, nego i šire.\nSelaković je kazao da je sa Šmid razmenio mišljenja i stavove o tome kako vide budući rad organizacije, istučući da Srbjia sa OEBS-om ima izuzetno dobru saradnju.\nIzvor: EPA-EFE (Andrej Čukić)\nŠef srpske diplomatije je podsetio generalnu sekretarku OEBS-a na posvećenost Srbije toj organizaciji i njenim principima što je, kako kaže, došlo do izražaja naročito tokom, predsedavanja OEBS-om 2015.godine, ali i tokom predsedavanja Forumom za bezbednosnu saradnju 2017. godine.\n„U susret 50. godišnjici Helsinškog završnog akta, izrazio sam spremnost da zajedno sa drugim državama ucesnicama radi na reafirmaciji principa OEBS-a, naročito onih koji su utvrđeni tim aktom“, rekao je Selaković.\nUkazao je na specifičnost Srbije u kojoj, za razliku od ostale 52 države učesnice, postoje dve misije OEBS sa sedištima u Beogradu i Prištini i istakao da je naša zemlja posebno ponosna na saradnju sa misijom u Beogradu koja, kako kaže, daje nesebičan i značajan doprinos reformskim procesima u Srbiji usmerenim na stvaranje kvaliternijeg, uređenijeg i efikasnijeg društva.\nDodao je da je sa Šmid razgovarao i o funkcionisanju misije OEBS-a na KiM i da je upoznao generalnu sekretarku sa poslednjim dešavanjima u južnoj pokrajini, u septembru i oktobru.\nSelaković je Šmid upoznao sa, kako je rekao, narastujućim tenzijama na KiM i činjenicom da je u poslednjih 10 meseci broj etnički motivisanih napada na srpsko stanovništvo značajno povećan.\n„Važan aspekt razgovora o KiM je funkcionisanje misije OEBS sa sedištem u Prištini koju smatramo najvažnijim međunarodnim statusno neutralnim prisustvom od strane jedne regionalne međunarodne organizacije na terenu, a koje se realizuje u skladu sa Rezolucijom 1244 UN“, naglasio je ministar.\nNaveo je da je sa Šmid razgovorao i o stanju u regionu i da ju je upoznao sa pozicijama Srbije u odnosu na dešavanja u regionu ističući posvećenost Srbije izgradnji dobrosusedskih odnosa, očuvanju stabilnosti i jačanju regionalnih integracija.\n„Posebno naglasivši inicijativu Otvoreni Balkan kao i sve što je usmereno ka jačcanju komunikacije među državama u našem regionu, ali i jačanju saradnje između građana naših država“, kazao je ministar.\nZahvalio je generalnoj sekretarki na posvećenosti koju, kako je rekao, pokazuje prema regionu i interesovanju i razumevanju za pitanja i izazove sa kojima se suočavamo.\n„U Srbiji imate iskrenog i pouzdanog partnera, želimo da nam dolazite češće i da vaše prisustvo bude podrška našim naporima da od Srbije stvorimo još uređenije i stabilnije društvo, ali i nekog ko će, postupajući odgovorno i mudro davati ključni doprinos očuvanju stabilnosti i mira u regionu i promociji najboljih evropskih vrednosti“, poručio je Selaković.\nGeneralna sekretarka OEBS-a istakla je da je razgovor sa Selakovićem bio konstruktivan i da su istakli značaj uloge OEBS-a kao najveće međunarodne bezbednosne organizacije koja ima jedinstveni pristup miru i bezbednosti.\n„Mir i bezbednost treba gledati u kontekstu ekonomskih i ekoloških pitanja, ali i vezano za ljudska prava“, rekla je Šmid.\nPoručila je da partnerstvo OEBS-a sa Srbijom ostaje snažno i dodala da je Srbija, još od predsedavanja tom organizacijom 2015.godine, doprinosila stabilnosti u regionu i šire.\nKako je rekla, na sastanku je razgovarano o reformama i napretku Srbije, radu Misije OEBS-a u Srbiji, kao i reformama u bezbednosnom sektoru što će, kako je istakla, policiju učiniti boljom i u službi građana.\n„Naša misija će nastaviti da podržava implementaciju zakonodavstva i reformi kako bi se dostigli zacrtani ciljevi“, poručila je Šmid.\nPohvalila napore Srbije za ostvarivanje kontakata među građanima regiona ističući da je Srbija predvodnik regionalnih inicijativa i da je pokazala posvećenost dobrosusedskim odnosima.\nTokom prve posete Srbiji u svojstvu generalnog sekretara OEBS, Šmid će se sastati i sa predsednikom Aleksandrom Vučićem, premijerkom Anom Brnabić, predsednikom Narodne skupštine Ivicom Dačićem, poverenicom za zaštitu ravnopravnosti Brankicom Janković.\nPredviđeno je i da se tokom boravka u Beogradu sastane sa predstavnicima Ženske parlamentarne mreže, sa predstavnicima civilnog društva i partnerima OEBS, kao i sa osobljem misije OEBS u Srbiji.\nPolitika:Kovid laboratorije u Nišu od ponedeljka prestaju da rade


Velika Britanija pojačava kontrolu nad inostranim preuzimanjem domaćih kompanija\nVelika Britanija planira da proširi sadašnja ovlašćenja vezana za blokiranje ili intervenisanje prilikom inostranih preuzimanja domaćih kompanija.\nBritanska država trenutno može da interveniše u slučajevima stranog preuzimanja neke domaće kompanije koja ima važu ulogu za nacionalnu bezbednost, za obezbeđenje medijskog pluralizma ili stabilnosti finansijskog sistema.\nMeđutim, vlada je, iznoseći novu zakonodavnu agendu u okviru kraljičinog obraćanja, navela da planira proširenje nadležnosti koje će joj omogućiti da interveniše u sporazumima bilo kog obima u bilo kom sektoru koji mogu da predstavljaju rizik po nacionalnu bezbednost.\nPrema tom planu, biće uveden sistem obaveštavanja koji omogućava preduzećima da vladi ukažu na neku transakciju koja predstavlja potencijalni bezbednosni problem, prenosi B92.\nVlada će onda moći da postavi dodatne uslove za predmetnu transakciju, da je blokira ili da izrekne sankciju za nepoštovanje zakona. Kompanije će imati pravo da ulože žalbu.\nOva mera je koncipirana tako da se bavi rizicima nacionalne bezbednosti gde god da se oni pojave i rezultat je činjenice da i mala kompanija sa sajber ekspertizom može da bude jednako važna kao i neka velika odbrambena kompanija.\nBritanija ima jednu od najotvorenijih ekonomija na svetu, ali se zalaže za temeljito ispitivanje uticaja određenih ugovora i trenutno preispituje akvizicije satelitske grupe “Inmarsat” i odbrambene kompanije “Kobam”.\nSAD izbacuje kineske kompanije sa Njujorške berze


Posted on 7. Decembra 2015. Updated on 7. Decembra 2015.\nMoguće povećanje cijene električne energije destimulativno za određene kategorije MSP\nPovodom najave o mogućem povećanju cijene električne energije za mala i srednja preduzeća, Unija poslodavaca Crne Gore (UPCG) snažno apeluje na nadležnu Agenciju i institucije da se prilikom eventualnog kreiranja, promjene i uspostavljanja novih cijena električne energije, s njihove strane, u najmanju ruku, mora očekivati postojanje senzibiliteta za stanje i snagu pojedinih kategorija malih i srednjih preduzeća koja posluju u Crnoj Gori.\nNa deklarativnom nivou, svjedoci smo zalaganja za politike podsticanja i unapređenja konkurentnosti crnogorskih preduzeća. Međutim, kad pređemo na plan konkretnih mjera podrške, serviraju nam se ovakva i slična opterećenja, iako je poznato da su cijene električne energije u Crnoj Gori najviše u regionu. Istovremeno, bilježi se kontinuirano otežavanje poslovanja kroz očigledan rast troškova, bez i najmanje najave rasterećenja u bilo kojem segmentu.\nTakođe, najavljeno povećanje cijene električne energije za mala i srednja preduzeća ne ide u prilog stimulisanju kreiranja i rasta postojećih proizvodnih preduzeća koja su, ne treba podsjećati, od izuzetnog značaja za crnogorsku ekonomiju, a čiji operativni troškovi, profitabilnost i, u krajnjem, sposobnost za širenje i otvaranje radnih mjesta, u velikoj mjeri zavise upravo od proizvodnih inputa – a visina električne energije je i te kako značajan input.\nUkoliko se navedenom doda činjenica da u Crnoj Gori ne postoje dovoljno efikasne podsticajne mjere i subvencije za korištenje alternativnih izvora energije, može se zaključiti da nekoherentno i nekonzistentno donošenje različitih odluka i mjera od strane državnih i nezavisnih institucija nikako ne idu u prilog jačanju privrede i ekonomskom rastu.


Dvojica viceguvernera Narodne banke Srbije juče podnela ostavke\nPovukli se zbog sukoba i doktorata\nMilojko Arsić tvrdi da mora da doktorira i da je to predhodno dogovoreno. Ipak se ranije povukao. Dušan Stojanović odlazi zbog "različitog viđenja kontrole banaka", a spekuliše se i zbog depozita u Euroaksis banci\nBEOGRAD - Posle prekjučerašnjih, gotovo istovremenih, odluka Centralne banke Srbije da poveća obaveznu rezervu banaka sa 18 na 21 odsto i tako povuče gotovo pet milijardi dinara, kako bi se inflacija držala pod kontrolom i reprogramira obaveze Euroaksis banke po osnovu depozita od 28 miliona dolara koje NBS drži u toj banci, juče su dva viceguvernera podnela ostavke. Milojko Arsić, zadužen za monetarni sistem i Dušan Stojanović, nadležan za poslove kontrole banaka, povukli su se sa funkcija slučajno ili namerno, posle ovako važnih odluka NBS.\n- Milojko Arsić je pismenu ostavku podneo tek sada, iako je svoju nameru da napusti centralnu banku zbog nastavka akademske karijere izrazio i pre dolaska Jelašića na rukovodeće mesto u NBS. U dogovoru sa novim guvernerom, Arsić je ostao na funciji do nalaženja adekvatne kadrovske zamene za to mesto."NBS i guverner Jelašić upravo to smatraju dokazom profesionalnog odnosa prema obavljanju ovako važne funkcije - navodi se u saopštenju NBS.\nArsić je u jučerašnjoj izjavi "Glasu" potvrdio da se dogovorio sa guvernerom da ranije najavljenu ostavku odloži dok se ne nađe adekvatna kadrovska zamena. - Sa Jelašićem sam imao visok stepen saglasnosti u vođenju monetarne politike, pa i u prekjučerašnjoj odluci o povećanju obaveznih rezervi banaka, kako bi se obuzdala inflacija - rekao je Arsić i dodao da se povlači da bi doktorirao, a da je u dogovoru sa bivšim guvernerom Kori Udovički precizirao da će u NBS ostati dve godine. Ipak, povukao se mnogo ranije.\nArsić, međutim, kaže da se ne slaže sa odlukom NBS o odlaganju povraćaja preostalog deviznog depozita od 28 miliona dolara iz Euroaksis banke iz Moskve. Arsić je istakao da nije nadležan za te poslove i da je u načelnoj diskusiji sugerisao guverneru Jelašiću da se, pre donošenja ovakve odluke, ispita koliko je ova banka sistemski povezana sa našom privredom . - Ako jeste, a mislim da nije važna za domaću privredu, mada analiza nije urađena, reprogram jedino je moguć uz izuzetno stroge uslove i garancije - istakao je Arsić.\nNa mesto viceguvernera za monetarni sistem, posle potvrde Saveta NBS, stupiće na dužnost od 1. septembra Dijana Dragutinović. Ona je do sada bila specijalni savetnik stalnog predstavnika MMF-a u SCG.\nOstavka viceguvernera Dušana Stojanovića problematičnija je od Arsićeve. Prema saopštenju NBS, Stojanović odlazi zbog različitih viđenja sprovođenja kontrole i supervizije banaka i razvoja bankarskog sektora, navedeno je u saopštenju NBS. Stojanović juče nije želeo da daje izjave medijima, što podgreva spekulacije u javnosti da je ostavku u stvari podneo zbog toga što su njegovi kriterijumi kontrole banaka znatno oštriji od Jelašićevih. Njegova ostvka povezuje se i sa odlukom NBS da devizne rezerve ipak ostanu u Euroaksis banci u Moskvi, i pored odluke prethodnog guvernera Kori Udovički da se one povuku do kraja 2004. godine. Udovički je ovoj banci dala dodatni rok još godinu dana da se pripremi i vrati pare NBS.\n- Mogli smo da povučemo sredstva preko noći, i da smo se držali rokova dospeća ona bi bila vraćena centralnoj banci do kraja 2003. godine. Ove pare su toliko blisko povezane sa našim finansijskim sistemom da nismo odmah smeli da ih povučemo. Zbog toga depozit nije trebalo ni držati u toj banci. NBS sada nije dala informacije koji su uslovi reprograma, a prethodno rukovodstvo je reklo da su depoziti NBS u Euroaksis banci javne informacije da se ne bi spekulisalo sa time u čijem je interesu držanje sredstava u toj banci. Toj banci smo rekli, imate da se pripremite, a ako ne vratite pare do kraja 2004, propašćete - rekla je Udovički i podsetila da ova banka nije rangirana po kriterijumu rizika od međunarodnih institucija što znači "da ne možemo da budemo sigurni da je to dobra banka".\nInače, bivša guvernerka Udovički 31. jula prošle godine donela je odluku da se devizne rezerve NBS ne drže u mešovitim bankama, već isključivo u najbolje rangiranim svetskim bankama. Euroaksis banka je jedina mešovita banka kod koje su plasirane devizne rezerve NBS i na njenom računu je 30. juna 2003. godine bilo 58,99 miliona dolara, a 31. decembra 2000. godine bilo je 20,7 miliona dolara.\nDoerte Vajdig, generalni direktor Prokredit banke kaže da će povećanje obavezne rezerve smanjiti sredstva za kreditiranje.\nPovlačenjem para dodatno će se opteretiti korisnici kredita i usporiti privredna aktivnost - rekla je Draginja Đurić, generalni direktor Delta banke.\nZoran Radonjić, generalni direktor Vojvođanske banke, rekao je da da krajnje posledice ove mere neće snositi klijenti, jer će banka "internom ekonomijom" povećati operativnost i smanjiti sopstvene troškove. U septembru ćemo čak, kaže Radonjić, odobravati kredite za građane, sa nižim kamatama.\nBivše Ministarstvo finansija tvrdilo je da su pojedini akcionari Euroaksis banke parama NBS dokapitalizovali Nacionalnu štedionicu i tako postali vlasnici ove banke. Akcionari Nacionalne štedionice, firme - Pima, Skvadra, Dajners, Elim, Mali kolektiv, kako je tvrdio bivši ministar Božidar Đelić, povezana su lica, a iza njih stoje biznismeni Vuk Hamović i Vojin Lazarević. Oni su, opet preko svojih povezanih preduzeća, kako je tvrdio Đelić, akcionari i Euroaksis banke iz Moskve. Depozit NBS u Euroaksis banci, prema tvrdnjama Đelića, Hamović i Lazarević koristili su kao garanciju za uvoz struje u Srbiju. Firma EFT koja je, takođe u njihovom vlasništvu, a uvozila struju, naime nije tražila garanciju EPS-a pa je tako na tenderu uvek pobeđivala, a garancija su navodno bila depozit u toj moskovskoj banci, što su oni odbacili.\nDvojica viceguvernera NBS podnela ostavke\nKreće proizvodnja u "Jugoremediji"\nŽeljko Popović: Gorivo poskupljuje od tri do čak pet dinara\nBranko Jocić objavio štetu zbog blokada\nNezadovoljstvo "Filipom Morisom"\nPoreznici u kontroli fiskalnih kasa\nOpštine uštedele preko javnih nabavki


Registracija vozila u BiH uskoro jeftinija, zeleni karton bit će nepotreban - mojusk.ba\nRadna skupina za procjenu mogućnosti ukidanja stiker naljepnica, koju je prije dva mjeseca formiralo Vijeće ministara BiH, uradila je detaljnu analizu i utvrdila kako prilikom registracije vozila postoji višak dokumenata koji finansijski opterećuju osiguravatelja.\nTo se prije svega odnosi na zeleni karton koji, prema riječima članova Radne grupe, nije potreban u vozilu, piše Faktor.\nTakođer, nakon uvođenja novog modela registracije bit će pooštrena kontrola registriranih vozila.\nRadna grupa bila je dužna u roku od 60 dana pripremiti izvješće i dostaviti ga Vijeću ministara BiH na dalje razmatranje.\nIzvještaj je spreman i čeka se mišljenje svih članova Radne grupe sastavljene od predstavnika državnog Ministarstva komunikacija i prometa, te Agencije za identifikaciju dokumenata, evidenciju i razmjenu podataka BiH, a Vijeću ministara BiH trebao bi biti dostavljen ovih dana.\nOsim smanjenja papirologije, registracija vozila će biti vršena modernim tehnologijama, pri čemu će se koristiti iskustva Europske unije i zemalja iz okruženja.


Haiku pametni plafonski ventilator - Gradjevinarstvo.rs\nAko vam je teško da održavate korak sa svim pametnim sistemima klimatizacije za domaćinstva koja su dostupna na tržištima, onda će možda ovo rešenje biti pravo za vas. Kompanija Big Ass Fans je dodala tehnologiju SenseME na njen Haiku plafonski ventilator, koja uključuje Wi-Fi povezivanje i senzore koje mu omogućavaju da reguliše temperaturu i da se pokrene kada neko uđe u prostoriju.\nSa lopaticama od bilo aluminijuma, moso bambusa ili kompozitnog materijala, Haiku ventilator koristi ugrađeni Wi-Fi modul, infracrveno detektovanje pokreta, senzore ambijanetalne temperature i vlažnosti kako bi održao idelanu sobnu temperaturu. To znači da može da se pokrene ili ugasi kako korisnik uđe ili izađe iz prostorije, ubrza kada više ljudi uđe u sobu i kada temperatura i vlažnost vazduha rastu, i uspori i ugasi se kada temperatura opadne preko noći.\nHaiku se kontroliše preko prateće aplikacije za pametni telefon za iOS uređaje, koju karakteriše veliki broj unapred definisanih režima rada. „Whoosh“ režim replicira povetarac sa kojim kompanija kaže da ćete se osećate i do 40% hladnije, „Sleep“ režim postpeno smanjuje brzinu lopatica dok vi dremate, a režim „Alarm“ može biti prilagođen da vas probudi sa kombinacijom vazduha, svetlosti i zvuka.\nPodešavanje brzine ventilatora se takođe mogu ručno promeniti putem daljinskog upravljača, ali kompanija tvrdi da je tokom vremena sistem SenseME u stanju da uči od preferencija korisnika i onda bolje prilagodi automatske korekcije brzine.\nPoput mnogih konvencijalnih plafonskih ventilatora, Haiku takođe služi i kao rasvetno telo, sa 39 visoko efikasnih LED dioda integrisanih u donjoj strani uređaja, koje mogu biti dimovane na 16 različitih nivoa osvetljenja.\nSa tržištom pametnih sistema kontrole klimatizacije koje se neprestano razvija, bilo je samo pitanje vremena kada će neko uraditi preobražaj klasičnog plafonskog ventilatora. Te inteligentne, samopodešavajuće lopatice, doduše, koštaju i to čitavih 1.045 dolara za Haiku. Za tu cenu, možete kupiti podosta ventilatora i klima uređaja.\nPostoje prosečne pumpe i postoje Grundfos pumpe. Grundfos ALPHA cirkulacione pumpe dizajnirane su tako da unaprede gotovo svaki sistem grejanja, dajući instalateru izbor između pouzdano...


Robert Prosinečki - Srpskainfo\nBlažević: Falilo mi je ono "Ćiro pederu", sada mi viču da sam četnik\nRobert Prosinečki je doživio prvi poraz u takmičarskim utakmicama na kormilu fudbalske reprezentacije BiH.\nSelektor fudbalske reprezentacije BiH Robert Prosinečki smatra da bi njegov tim eventualnom pobjedom na gostovanju kod Finske imao velike šanse da se domogne Evropskog prvenstva.\nProsinečki: Finci teško primaju gol na domaćem terenu\nFudbaleri Bosne i Hercegovine otputovali su u Finsku na meč kvalifikacija za prvenstvo Evrope.\nNastić mijenja Kolašinca\nFudbalski savez Bosne i Hercegovine je potvrdio da je selektor Robert Prosinečki naknadno uputio poziv za lijevog beka Bojana Nastića.\nPOZVAO I MEMIŠEVIĆA Prosinečki saopštio spisak za Finsku i Italiju\nTREĆI PUT IDE POD NOŽ Prosinečki danas na operaciji u Zagrebu\nProsinečki poručio selektoru Jermenije: Mi smo favoriti\nRobert Prosinečki ne bježi od uloge favorita u duelu protiv Jermenije. Selektor Bosne i Hercegovine je istakao kako će njegova ekipa da dođe do trijumfa na terenu.\nSelektor fudbalske reprezentacije Bosne i Hercegovine dao je opširan intervju za Sportklub u kojem je pričao o ambicijama sa reprezentacijom Bosne i Hercegovine, ali se dotakao i slučaja Vranješ.\n"NE ŽELIM DA PRIČAM O VRANJEŠU" Prosinečki o promjenama u sastavu BiH\nSelektor fudbalske reprezentacije BIH Robert Prosinečki je na pres konferenciji u Sarajevu objavio spisak igrača za start kvalifikacija za Evropsko prvenstvo, a zatim i napomenuo da više ne želi da priča o defanzivcu Ognjenu Vranješu.\nSPISAK PROSINEČKOG Koljić i zvanično u timu BiH\nSelektor Bosne i Hercegovine Robert Prosinečki objavio je spisak reprezentativaca za mečeve protiv Jermenije (23. marta) i Grčke (26.marta).\nPROSINEČKI NAKON OPERACIJE Jedem normalno i ozbiljno razmišljam o plasmanu na EURO\nProsinečki: Operacija tek nakon Grčke\nSelektor Robert Prosinečki se oglasio nakon spekulacija o trećoj operaciji u Sarajevu. Naime, popularni Žuti je demantovao da se radi o težoj operaciji i istakao da se radi rutinski zahvat koji će najvjerovatnije odraditi nakon utakmice protiv Grčke 26. marta.\nProsinečki će ponovo na operacioni sto: Nedavno bio na kontroli u Sarajevu\nSelektor fudbalske A reprezentacije BiH Robert Prosinečki uskoro će doputovati u Sarajevo, gdje će biti potvrđen novom operativnom zahvatu, potvrđeno je iz Fudbalskog saveza BiH.\nTAJNA CRNIH I BIJELIH ČARAPA Danas u stečaju, a prije tri decenije ih reklamirali ČUVENI fudbaler i PRELIJEPA glumica (VIDEO)\nZnate li kakve su čarape “Udarnik” proizvedene u Zrenjaninu? Bijele i, reklo bi se, neuništive, jer ih je prije više od 30 godina nosio glavom i stopalima Robert Prosinečki, u to vrijeme jedan od najboljih fudbalera Evrope.\nRobert Prosinečki danas slavi 50. rođendan\nJedan od najvećih fudbalera s ovih prostora i selektor reprezentacije BiH danas slavi 50. rođendan.\nDVA PUTA OPERISAN Prosinečki napustio bolnicu, pušten na KUĆNO LIJEČENJE\nSelektor fudbalske reprezentacije BiH Robert Prosinečki napustio je danas u popodnevnim satima Klinički centar Univerziteta u Sarajevu (KCUS).\nDOBRE VIJESTI Robert Prosinečki izašao sa intenzivne njege\nLegenda Crvene zvezde i aktuelni selektor fudbalske reprezentacije Bosne i Hercegovine, Robert Prosinečki, otpušten je sa intenzivne njege.\n"NAPUŠTA INTENZIVNU NJEGU" Prosinečki stabilno, uskoro ide na liječenje u Zagreb\nZdravstveno stanje selektora fudbalske reprezentacije Bosne i Hercegovine Roberta Prosinečkog je stabilno, saznaje Avaz u Kliničkom centru Univerziteta u Sarajevu.\n“KAO DA JE DOŠAO SA DRUGE PLANETE” Ova anegdota otkriva kakva je IGRAČINA bio Robert Prosinečki (VIDEO)\nRobert Prosinečki samo jednu sezonu odigrao je u dresu Portsmuta, ali ga navijači tog kluba nisu zaboravili.


Varufakis: Grčka napravila greške u pregovorima\nM. D. 27. jula 2015. 08:00\nBivši grčki ministar finansija Janis Varufakis je u intervjuu za američku televizijsku mrežu Si-En-En (CNN) priznao da je Grčka načinila greške u pregovorima o paketu pomoći, ali je kreditorima ponovo pripisao krivicu za grčke probleme.\n„Napravili smo greške, nema sumnje u pogledu toga, i ostajem pri tome da sam odgovoran za jedan broj tih grešaka“, izjavio je Varufakis za Si-En-En, u prvom međunarodnom televizijskom intervjuu otkako je početkom ovog meseca podneo ostavku.\n„Istina je da veoma moćna „trojka“ kreditora nije bila zainteresovana za postizanje razumnog, časnog, uzajamno korisnog sporazuma“, rekao je on, aludirajući na Međunarodni monetarni fond, Evropsku centralnu banku i Evropsku komisiju.\n„Smatram da će dublja inspekcija otkriti istinu koju govorim, a to je da su kreditori pre bili zainteresovani za ponižavanje i svrgavanje ove vlade, nego za postizanje sporazuma koji bi im, na primer, osigurao povraćaj većeg dela sredstava. Veoma je teško za mene, ma koliko god ja to želeo, da preuzmem odgovornost za politiku zbog koje sam podneo ostavku“, izjavio je Varufakis.\n„Istina je da rezervni plan nije dobio „zeleno svetlo“, što je bio jedan od ključnih razloga zašto sam podneo ostavku“, otkrio je Varufakis.


Ured za reviziju institucija u Federaciji Bosne i Hercegovine proveo je reviziju učinka o temi “Efikasnost planiranja i realizacije mjera za ublažavanje ekonomskih posljedica pandemije COVID-19”. Cilj je bio ispitati je li osigurano efikasno planiranje, realizacija, te praćenje provedbe i ostvarenih efekata mjera utvrđenih Zakonom o ublažavanju negativnih ekonomskih posljedica koji je donesen početkom maja 2020. godine.\nZakon nije realiziran u skladu s planiranim sredstvima: od ukupno 488 miliona KM planiranih Rebalansom Budžeta FBiH za implementaciju Zakona, sa 31.12.2020. godine utrošen je cca 91 milion KM, odnosno 18,6% sredstava. Nakon prestanka važenja Zakona, Vlada FBiH je nižim pravnim aktima, tj. odlukama o preraspodjeli sredstava, 100 miliona KM preraspodijelila na “Tekuću rezervu Vlade FBiH”, od čega je 90 miliona usmjereno za realizaciju Uredbe o interventnim mjerama za podršku ugroženim sektorima privrede FBiH u okolnostima pandemije COVID-19. Sredstva u iznosu od cca 285,6 miliona KM ostala su nerealizovana.\n“U skladu s utvrđenim nalazima i zaključcima revizije, konstatovano je da postoji značajan prostor za unapređenje efikasnosti institucija u planiranju i realizaciji budućih mjera za smanjenje ekonomskih posljedica pandemije“, poručili su revizori.


Radio JAT - PARNI VALJAK PRVO “BEZ STRUJE” A ONDA I “ELEKTRIKA”\nPARNI VALJAK PRVO “BEZ STRUJE” A ONDA I “ELEKTRIKA”\nJedan od najdugovečnijih i najpopularnijih zagrebačkih rok sastava najavio je dva potpuno različita nastupa u Sava Centru i Hali sportova krajem novembra, i tom prilikom premijerno predstavio svoju novu pesmu „Za malo nježnosti“, koja će uskoro biti emitovana na radio stanicama.\n„Raduje nas veliko interesovanje za „Oba lica ljubavi“, ovako nešto niko nikada nije uradio i imamo laganu, ali slatku tremu. Jedva čekamo kraj novembra i priliku da beogradskoj publici pružimo dve potpuno drugačije večeri pune pozitivne energije i dobrih emocija. Ovo će biti jedinstveni koncerti po mnogo čemu“, poručili su Aki, Hus i ostali članovi benda.\nPovodom obeležavanja jubilarnog rođendana benda i 20 godina od legendarnog koncerta „Bez struje – Live in ZKM“, dva produkcijski potpuno različita nastupa potvrdiće činjenicu da u godini kada slave 40 godina karijere, Parni Valjak zvuči bolje neko ikada. Koncert „Bez struje“ održaće se 27. novembra u Sava Centru, a koncert „Elektrika“ sutradan, 28. novembra, na mestu gde je sve počelo u Hali sportova.


Miljanić: Iz biračkog spiska izbrisano 8.438 osoba – Portal Luca\nMiljanić: Iz biračkog spiska izbrisano 8.438 osoba\nIz biračkog spiska od 4.decembra 2020. godine do danas, 8.novembra 2021. godine, po osnovu zakonom utvrđene procedure izbrisano je 8.438 lica, kazao je državni sekretar u Ministarstvu unutrašnjih poslova (MUP) Zoran Miljanić.\n-U cilju tačnosti i ažurnosti vođenja biračkog spiska, a povodom prethodnih izbora za odbornike u skupštinama opština Nikšić i Herceg Novi, formiran je tim na nivou Ministarstva, čiji je zadatak praćenje, usmjeravanje i organizacija realizacije obaveza MUP-a koje proizilaze iz izbornih zakona, za vrijeme izbornog procesa. Ministarstvo je tada prvi put aktiviralo AFIS sistem, odnosno proceduru deduplikacije fotografije otisaka prstiju birača u biračkom spisku i tom prilikom nijesu utvrđene nepravilnosti-, rekao je Miljanić za Portal RTCG.\nMUP je, kako on tvrdi, uređenje registara uzelo kao jedan od prioriteta u radu, uključujući i birački spisak, a u skladu sa obećanjima datim na početku mandata.\n-U okviru potrebe ažuriranja, odnosno uređenja registara, je i obavezno ažuriranje registra prebivališta, samim tim i biračkog spiska, u cilju čega je u januaru formirana Radna grupa za izradu Predloga zakona o izmjenama i dopunama Zakona o registrima prebivališta i boravišta i nju čine predstavnici Ministarstva unutrašnjih poslova i Uprave policije. Javni poziv upućen je i nevladinim organizacijama za učešće u toj Radnoj grupi, kao i u izradi samog Nacrta, ali nije bilo zainteresovanih-, ukazuje Miljanić.\nPo njegovom mišljenju, osnovni zadatak Radne grupe su izmjene i dopune Zakona o registrima prebivališta i boravišta u cilju unapređenja zakonodavnog i regulatornog okvira kontrole, odnosno propisivanje pravnog osnova radi provjere tačnosti podataka u registru prebivališta.\nKako je rekao, trenutno se vodi postupak za gubitak crnogorskog državljanstva za 206 lica.\n-Za koja smo, uvidom u evidenciju prelazaka državne granice, identifikovali da su istu prešli sa identifikacionim dokumentima druge države. Paralelno sa tim, kao primarnu grupu provjere uzeli smo oko 16.000 lica, koja od 2008. godine nisu vadila ili mijenjala lična dokumenta, te u tom smislu organizacione jedinice ovog Ministarstva započele su postupak slanja poziva za građane kojima je rok važenja lične karte istekao-, naveo je Miljanić.\nOn je rekao da se poziv šalje i građanima koji nijesu ni nakon isteka roka od tri mjeseca od punoljetstva podnijeli zahtjev za izdavanje lične karte.


Više od polovine stanovnika BiH živi na rubu siromaštva\nIlustracija: The EU Times\nViše od polovine stanovništva Bosne i Hercegovine živi na granici siromaštva, a gotovo 20 posto mladih je i ispod te granice, upozorili su u ponedjeljak voditeljica ureda UNICEF-a u BiH Florance Bauer i posebni predstavnik Europske unije u BiH Peter Sorensen pozvavši predstavnike vlasti u toj zemlji da poduzmu hitne mjere kako bi se poboljšao sistem socijalne zaštite.\nSudjelujući u Sarajevu na konferenciji posvećenoj koordiniranju nastojanja za uspostavu učinkovitijeg sistema socijalne zaštite koji bi pratio politiku što je na tom planu zagovara Europska unija, Bauer je iznijela procjene koje govore da u BiH 58 posto stanovništa živi na ivici siromaštva pri čemu je posebno zabrinjavajući veliki udio djece u toj kategoriji.\nSorensen je istaknuo kako će EU s 4, 5 miliona eura podržati izradu i provedbu strategije bolje socijalne zaštite u zemlji. Dodao je i kako je umjesto pretjeranog politiziranja potrebno povesti više računa o činjenici da u BiH danas 20 posto mladih živi u uslovima siromaštva.\n"Upravo to su činjenice na koje se političari trebaju fokusirati", kazao je Sorensen.\nMinistar civilnih poslova BiH Sredoje Nović najavio je kako će u idućem razdoblju posebna pažnja biti posvećena poboljšanju uslova za predškolsko obrazovanje te na djecu s ruralnih područja kao i onu s posebnim potrebama.


Mustafa Mujezinović: "Usvojeni zaključci suludi i neprovodivi!"\nPredsjednik Vlade Federacije BiH Mustafa Mujezinović izjavio je da zaključci, koje je danas usvojio Predstavnički dom Parlamenta FBiH i koji se odnose na boračku populaciju, nisu provodivi i da su skoro suludi.\nMujezinović je istakao da su usvojeni zaključci u suprotnosti sa usvojenim budžetom i Zakonom o uštedama, kao i sa Memorandumom o razumijevanju sa Svjetskom bankom, što praktično znači automatsko raskidanje stend-baj aranžmana sa Međunarodnim monetarnim fondom.\nOn je naglasio da je moguće i da su penzije ugrožene i da će doći do problema u njihovoj isplati.\nPredstavnički dom Parlamenta FBiH prihvatio je danas na vanrednom zasjedanju sve zahtjeve učesnika dvodnevnog protesta ratnih veterana u Sarajevu, među kojima je i smjena federalnog ministra za boračka pitanja Zahida Crnkića.\nNajvažniji zaključak je da neće biti ranije najavljenog umanjenja boračkih davanja za sve kategorije u iznosu od 10 odsto, da će se Zakon o dobitnicima najviših ratnih priznanja i njihovih porodica primjenjivati u punom kapacitetu i da će biti izbrisan iz uslova za aranžman sa MMF-om.\nUčesnici protesta ratnih veterana FBiH u Sarajevu oborili su danas zaštitnu ogradu i zasuli kamenjem i drugim predmetima policiju i novinare koji se nalaze ispred zgrade Parlamenta FBiH, gdje se vanredno zasjedalo o njihovim zahtjevima.\nNakon probijanja metalne ograde iz zgrade Parlamenta pred demonstrante su izašle specijalne snage policije, ali većih incidenata kasnije nije bilo i protest je ubrzo okončan.


Kreće i okrug – Radio Požega 94.7 FM\nPožega, 15. avgust 2019. – Vikend pred nama donosi utakmice prvog kola Zlatiborske okružne lige. U odnosu na proteklu takmičarsku sezonu, u ovom rangu nema mnogo promena. Jasen iz Brodareva je „otišao“ u zonu, dok je Lauš iz Lopaša ispao u opštinski rang takmičenja. Novi članovi „okruga“ su Kotroman iz Mokre Gore i Bakionica.\nKandidate za viši rang treba tražiti između Ariljske rampe, Poleta, Čajetine… Naravno ima tu i nekoliko timova koji će svoju šansu „vrebati“ iz drugog plana. Ipak, mora se imati u vidu i činjenica da plasman u zonu iziskuje i mnogo veća finansijska sredstva, koja su svakako ograničavajući faktor za mnoge ekipe u ovom rangu takmičenja i da će i taj „segment igre“ odlučivati o putniku u rang više!\nDerbi prvog kola igra se na Ariljskoj rampi, gde će istoimena domaća ekipa dočekati Čajetinu. Obe ekipe su proteklu prvenstvenu trku okončale u vrhu tabele, a očekuje se da će i u ovoj takmičarskoj godini biti kandidati za vrh.\nZanimljivo bi moglo biti i u Kalenićima, gde će domaće Jedinstvo ugostiti povratnika u okružnu ligu Bakionicu.\nRaspored 1. kola Zlatiborske okružne lige\nLazrica – Savinac\nAriljska rampa – Čajetina\nPerućac – Sečica\nVišesava – Prvi Partizan\nKotroman – Omladinac\nPolet – Ježevica\nJedinstvo – Bakionica\nSve utakmice igraju se u nedelju, 18. avgusta, od 17 sati, osim duela na Ariljskoj rampi, koji je na programu istog dana, u prepodnevnom terminu, od 11 sati.\n16 avgusta, 2019 1:03 pm\nI FK Crnokosa Kosjerić je otišla u zonu, kroz utakmice baraža!


subota, 25 maj 2013\tNavigacija\nStrazbur: Potpredsjednik Vlade i ministar vanjskih poslova i evropskih integracija Igor Lukšić učestvovao na sjednici Komiteta ministara Savjeta Evrope\nčetvrtak, 16 maj 2013\tPotpredsjednik Vlade i ministar vanjskih poslova i evropskih integracija Crne Gore Igor Lukšić učestvovao je danas na 123. Ministarskoj sjednici Komiteta ministara Savjeta Evrope, održanoj u Strazburu.\nNa Ministarskoj sjednici, kojom je predsjedavao ministar vanjskih poslova Andore Žilber Saboja Sunije, usvojene su, bez rasprave, odluke kojima se reafirmiše uloga Savjeta Evrope na polju ljudskih prava, demokratije i vladavine prava u Evropi i ohrabruje nastavak reformi ove organizacije u cilju optimalizacije njenog rada i efikasnije koordinacije unutar njenih monitoring mehanizama. Potpredsjednik Lukšić uzeo je učešće u tematskoj debati: „Demokratija, ljudska prava i vladavina prava u Evropi: jačanje uticaja aktivnosti Savjeta Evrope“.\nSAOPŠTENJE: Crna Gora parafirala tekst Protokola kojim se mijenja i dopunjuje SSP\nčetvrtak, 16 maj 2013\tDržavni sekretar za evropske integracije i glavni pregovarač amb. Aleksandar Andrija Pejović i direktor direkcije za Crnu Goru, Hrvatsku, Makedoniju, Tursku i Island u Generalnoj direkciji za proširenje Alehandra Kas Granhe parafirali su danas u Briselu tekst Protokola kojim se mijenja i dopunjuje Sporazum o stabilizaciji i pridruživanju između Evropskih zajednica i njihovih država članica, s jedne strane i Republike Crne Gore, s druge strane, zbog pristupanja Hrvatske Evropskoj uniji, 1. VII 2013.\nSaopstenje: Državni sekretar za politička pitanja ambasador Vladimir Radulović u Briselu\nčetvrtak, 16 maj 2013\tDržavni sekretar za politička pitanja ambasador Vladimir Radulović sastao se danas u Briselu s predstavnicima Evropske komisije i Evropske službe vanjskih poslova - direktorom Direkcije za proširenje Aleksandrom Kas Granhe, šefom Jedinice za Crnu Goru Dirkom Langeom, članom kabineta komesara za proširenje Štefana Filea Mikelom Matuelom i članom kabineta visokog predstavnika za vanjske poslove i politiku bezbjednosti Ketrin Ešton i Karlom Harcelom.\nSaopštenje: U Briselu predstavljeni propisi EU u oblasti finansijske kontrole\nčetvrtak, 16 maj 2013\tU Briselu je danas održan sastanak eksplanatornog analitičkog pregleda pravne tekovine za poglavlje 32 – Finansijska kontrola.\nSastanak su otvorili pomoćnica ministra finansija i šef radne grupe za ovo poglavlje Ana Krsmanović i savjetnik u Direkciji za Hrvatsku, Crnu Goru, Makedoniju, Tursku i Island u Generalnoj direkciji za proširenje Marta Garsija Fidalgo. Opširnije...\nčetvrtak, 16 maj 2013\tEksplanatorni analitički pregled pravne tekovine za 31. poglavlje Vanjska, bezbjednosna i odbrambena politika održaće se 17. maja u Briselu.\nSastanak će otvoriti glavni pregovarač ambasador Aleksandar Andrija Pejović i savjetnik u Direkciji za Hrvatsku, Crnu Goru, Makedoniju, Tursku i Island u Generalnoj direkciji za proširenje Marta Garsija Fidalgo.\nNajava: Potpredsjednik Vlade i ministar vanjskih poslova i evropskih integracija Igor Lukšić na Ministarskoj sjednici Komiteta ministara Savjeta Evrope i u radnoj posjeti Republici Austriji srijeda, 15 maj 2013\tPotpredsjednik Vlade i ministar vanjskih poslova i evropskih integracija Igor Lukšič učestovaće u četvrtak, 16. maja na Ministarskoj sjednici Komiteta ministara Savjeta Evrope u Strazburu.\nTeme sjednice su obezbjeđivanje dugoročne efikasnosti nadzornog mehanizma Evropske konvencije o ljudskim pravima, politika Savjeta Evrope prema susjednim regionima, te saradnja sa EU (komplementarnost i sinergija SE i EU, poštovanje zajedničkih vrijednosti, zajednički programi, pristupanje EU Evropskoj konvenciji o ljudskim pravima). Potpredsjednik Lukšić će uzeti učešće u debati: „Demokratija, ljudska prava i vladavina prava u Evropi: jačanje uticaja aktivnosti Savjeta Evrope“.\n<< Početak < Prethodna 1 2 3 4 5 6 7 8 9 10 Sljedeća > Kraj >>\tStrana 3 od 385\tCopyright © 2008 Ministarstvo vanjskih poslova i evropskih integracija Crne Gore


Ne propustite da se prijavite, evo kome sleduju tri prosečne zarade u Beogradu - Infobrif\nNe propustite da se prijavite, evo kome sleduju tri prosečne zarade u Beogradu\nObjavljeno 16.11.2018. u 17:14\nZa prve dve nedelje od početka prijavljivanja ostvarivanje prava na stalnu novčanu pomoć, koju mogu da ostvare roditelji trojki, četvorki i duplih blizanaca, podneto je 76 zahteva, izjavila je gradska sekretarka za socijalnu zaštitu Nataša Stanisavljević.\nOna je napomenula da prijavljivanje za ostvarivanje tog prava i dalje traje i pozvala sve roditelje trojki, četvorki i duplih blizanca da odu u Gradski centar za socijalni rad, u Ruskoj ulici broj 4, i podnesu zahtev.\nĐorđević: „Tople sobe“ za bebe koje su…\n„Nastavljamo sa odgovornom socijalnom politikom, a posebnu pažnju posvećujemo porodiljama, socijalno ugroženim porodicama, deci i starijim lica i na sve načine se trudimo da im pomognemo i proširimo obim prava koja uživaju“, istakla je Stanisavljević, navodi se u saopštenju Gradske uprave.\nIstiče se da Sekretarijat za socijalnu zaštitu pruža kontinuiranu finansijsku podršku roditeljima trojki, četvorki i duplih blizanaca i podseća da je ta vrsta podrške predviđena Odlukom o pravima i uslugama socijalne zaštite, te da se ostvaruje jednom godišnje.\nRoditelji dece predškolskog uzrasta dobijaju jednu prosečnu zaradu, roditelji osnovaca dve prosečne zarade, a roditelji srednjoškolaca tri prosečne zarade isplaćene u Beogradu.\nCentar za socijalni radNovčana pomoćPodrška roditeljima\n7 činjenica o štencima koje možda niste znali\n„Rosoneri“ se igraju sa vatrom, Čelsi i Real čekaju kao zapete puške!\nĐorđević: „Tople sobe“ za bebe koje su roditelji napustili\nĐorđević: Stimulacije za zaposlene u centrima za socijalni rad


CNN: Satelitske slike pokazuju gomilanje ruske vojske na Arktiku\nBeta 5. aprila 2021. 20:50\nStručnjaci za oružje i zapadni zvaničnici izrazili su posebnu zabrinutost zbog ruskog „super-oružja“ – torpeda „Posejdon 2M39“. Razvoj tog torpeda je ubrzan po zahtevu predsednika Vladimira Putina u februaru, objavljeno je u ruskim državnim medijima.\nTaj „stelt torpedo“ pokreće nuklearni reaktor, a namenjen je da se brzom plovidbom po morskom dnu provuče ispod priobalne odbrane, kakva je američka.\nU novembru je Kistofer Ford, tadašnji pomoćnik državnog sekretara SAD za međunarodnu bezbednost i neširenje oružja, rekao da je „Posejdon“ dizajniran da „preplavi američke primorske gradove radioaktivnim cunamijem“.\nŠef obaveštajne službe Norveške, viceadmiral Nils Andreas Stensenes, rekao je za CNN da je ta služba ocenila da je „Posejdon“ „deo nove vrste nuklearnog oružja za odvraćanje“ i da je „u fazi testiranja“.\nSatelitske slike koje je TV CNN dobila od tehnološke kompanije „Makar“ detaljno pokazuju brzu i kontinuiranu izgradnju ruskih vojnih baza i postavljanje opreme na arktičkoj obali Rusije, zajedno s podzemnim skladištima verovatno za „Posejdon“ i drugo novo visokotehnološko oružje.\nSmatra se da je u toku nadmetanje Rusija i NATO-a, odnosno SAD, jer su američki bombarderi „B-1 Lancer“ stacionirani u norveškoj vazduhoplovnoj bazi Erland, a američki zvaničnici su avgusta prošle godine priznali da su u tom području i „stelt“ podmornice „Seawolf“.\nJedan visoki zvaničnik Stejt departmenta rekao je za CNN da Rusija na Arktiku preuređuje stare baze iz doba „Hladnog rata“ i gradi nove na poluostrvu Kola, u blizini grada Murmanska, što „ima posledice po Sjedinjene Države i njihove saveznike“.\nKembel je dodao da je Rusija u novembru objavila da je uspešno testirala protivbrodske hipersonične krstareće rakete „Cirkon“.\n„Cirkon“ i „Posejdon“ deo su nove generacije oružja koje je Putin obećao 2018. godine kao strateške promene u svetu koji se brzo menja.\nŠef obaveštajne službe Norveške, Stensenes rekao je za CNN da je “ ‘Cirkon’ nova tehnologija hipersonične brzine koja otežava odbranu“.\nProšlog četvrtka je ruska državna novinska agencija TASS prenela iz vojnoindustrijskog kompleksa da je obavljena još jedna uspešna proba „Cirkona“ s ratnog broda „Admiral Gorškov“, i da su sve četiri opitne rakete pogodile mete, i najavila da će napredniji opiti početi u maju ili junu.\nRusku vojnu aktivnost u toj oblasti pomaže naglo otapanje „večitog leda“ u okolini Severnog pola zbog opšteg zagrevanja klime neočekivano brzo.\nAmerički zvaničnici su izrazili zabrinutost zbog nastojanja Moskve da kontroliše sada gotovo stalno otvoreni „Severni morski put“ – pomorsku trasu od severnog Atlantika i Norveške, zatim duž severne obale Rusije, sve do Aljaske i Azije.\nPutin je u novembru, povodom porinuća novog ledolomca u Sankt Peterburgu, rekao da je „poznato da mi imamo jedinstvenu flotu ledolomaca koja ima vodeću poziciju u razvoju i proučavanju arktičkih teritorija. Tu superiornost moramo potvrdjivati neprestano, svakog dana“.\nA prošle nedelje povodom vežbe u kojoj su tri podmornice istovremeno probile polarni led, Putin je rekao da ta „arktička ekspedicija… nema presedana u sovjetskoj i modernoj istoriji Rusije“.\nPo izveštajima ruskih medija, to su bile tri nove podmornice gradjene da nose „stelt oružje“, za koje se pretpostavlja da je dugo 20 metara.\nTako se ruska državna novinska agencija RIA Novosti pozvala u ponedeljak na „izvor“ rekavši da će ispitivanja podmornice „Belgorod“, posebno razvijene za naoružanje torpedom „Posejdon“, biti završena u septembru.\nKataržina Zisk, profesorka međunarodnih odnosa na norveškom državnom Institutu za odbrambene studije, rekla je da je „Posejdon“ projekat „za zastrašivanje, kao pregovaračka karta, možda u pregovorima o kontroli naoružanja“ i da zato „mora biti isproban i verodostojan, i izgleda da je to sada stvarno“, piše CNN.


Automatska svjetla postaju obavezna za sve nove modele u Japanu - BIGportal.ba\n13 Aprila, 2020 13 Aprila, 2020 067\nSvi novi modeli koji se pojave na japanskom tržištu posle 1. aprila 2020. moraće standardno da budu opremljeni ovom tehnologijom.\nZahvaljujući ovoj funkciji, vozači u Japanu neće više moći da isključuju prednja svetla noću, što je uobičajena praksa u toj zemlji dok čekaju na semaforu zeleno svetlo, kako ne bi ometali druge vozače. Problem je što neki od njih posle zaborave da ih ponovo uključe, što ugrožava pešake i bicikliste u noćnim uslovima.\nNovi propis je usklađen sa Uredbom UN 48, koja kaže da se prednja svetla moraju automatski uključiti u roku od dve sekunde kada se prirodno dnevno svetlo smanji ispod 1.000 luksa – što je u praksi 15 minuta pre zalaska sunca po vedrom danu.\nSa druge strane, oni će se automatski isključiti kada se ambijentalno svetlo pojača preko 7.000 luksa, što je u svetu prepoznato kao dovoljno za bezbednu vožnju.\nOd avgusta 2014. godine, 30 procenata svih automobila u Japanu opremljeno je automatskim svetlima, pokazalo je istraživanje Japanske automobilske federacije.\nTi sistemi omogućavaju vozačima da ih isključe kad god požele, ali prema novim smernicama, oni će moći manuelno da kontrolišu prednja svetla samo pri dnevnom svetlu.\nKao što je već navedeno, svi novi modeli koji se pojave na japanskom tržištu posle 1. aprila 2020. moraće standardno da budu opremljeni ovom tehnologijom, dok modeli koji su već na tržištu neće moći da se prodaju bez ove tehnologije od oktobra 2021. godine.


Milorad Dodik: Spreman sam podnijeti ostavku u Predsjedništvu BiH - Srebrenik.NETwork\nPočetna/Aktuelno/Milorad Dodik: Spreman sam podnijeti ostavku u Predsjedništvu BiH\nČlan Predsjedništva BiH Milorad Dodik rekao je danas da je spreman podnijeti ostavku na tu poziciju, ali traži “da se ne bira novi član Predsjedništva iz srpskog naroda”.\nOn je ovo kazao na konferenciji za novinare u Banjoj Luci. Istakao je da je to bio njegov prijedlog na sastanku sa liderima parlamentarnih stranaka koji je održan u ponedjeljak.\n“Predložit ću to i sutra”, naveo je Dodik i dodao da je za RS sutra “veoma važan dan”.\nPrema njegovim riječima, sutra će biti održana sjednica Narodne skupštine Republike Srpske “na kojoj će se manifestovati nacionalno jedinstvo”, prenio je RTRS.\nMilorad Dodik je ponovo ustvrdio da “nametnuta odluka visokog predstavnika Valentina Inzka nije u skladu sa Ustavom i pravom”.\n“Sada imamo hajku Bošnjaka koji provode hajku nad Srbima što podsjeća na ružan period kada je kadija i tužio i sudio”, rekao je Dodik.\nDodao je da vjeruje da “nijedan Srbin u Sudu i Tužilaštvu BiH neće prihvatiti da učestvuje u strašnom progonu i da će se distancirati od toga”.\n“To će pokazati svu trulež BiH nad kojom međunarodna zajednica vrši nasilje”, kazao je Dodik novinarima na današnjom konferenciji.\nThe post Milorad Dodik: Spreman sam podnijeti ostavku u Predsjedništvu BiH appeared first on Kameleon M&M.\nPrethodna Vlada FBiH: U toku završne pripreme za isporuku 500 hiljada Sinopharm vakcina\nSljedeća Veliki požar u Antaliji – Troje smrtno stradalih


Poziv Vučiću da učestvuje na Nedelji održivosti u Abu Dabiju - Radio televizija Pančevo\n31. jula 2019. 1. avgusta 2019. 0609\nPredsednik Vučić je, uz zahvalnost i pozdrave šeiku Mohamedu, sa zadovoljstvom prihvatio poziv da učestvuje u tom značajnom događaju, s obzirom na opredeljenje Srbije da se posveti digitalizaciji i modernim tehnologijama. On je izrazio nadu da će tada imati priliku da sa šeikom Mohamedom razgovara ne samo o bilateralnim odnosima, već i o globalnim kretanjima, s obzirom na ugled i sve veći uticaj UAE u svetu.\nPredsednik Vučić i ambasador Al Daheri su razgovarali o razvoju saradnje, s namerom da veze dveju zemalja budu još jače i raznovrsnije. Predsednik Vučić je naglasio da je ponosan na zajedničke projekte koji se uspešno realizuju ne samo u Beogradu, nego i u drugim gradovima Srbije. Dvojica sagovornika su izrazili zadovoljstvo napretkom projekta Beograd na vodi, koji je postao pravi simbol glavnog grada, izrazivši istovremeno i očekivanje da će PKB, uz pomoć Al Dahre, postizati sve bolje rezultate.\nU Gračanici rođeno 12 beba u protekloj nedelji


kristijano ronaldo mancester junajted dobio broj na dresu sedmica kavani\nEdinson Kavani je tako ostao bez “sedmice” i zadužio je novi broj - 21, isti onaj koji nosi u reprezentaciji Urugvaja.\nRonaldo će, kao i kada je prvi put igrao za Mančester junajted, ali i kao u svim prethodnim klubovima, ponovo u timu sa Old Traforda nositi dres sa brojem sedam.\nU Junajtedu su sedmicu nosile najveće legende kluba – Džordž Best, Brajan Robson, Erik Kantona i Dejvid Bekam.\nInače, Ronaldo je skratio reprezentativne obaveze kako bi se priključio novom klubu. Nakon što je pogurao Portugal do preokreta i pobede protiv Irske u sredu uveče dobio je i žuti karton zbog proslave gola postignutog u 96. minutu.\nTo znači da ne bi mogao da igra protiv Azerbejdžana pa je oslobođen obaveza i za prijateljski meč sa Katarom kako bi se što pre pridružio Junajtedu.\nKristijano Ronaldo bi mogao da zaigra za Junajted već 11. septembra kada na Old Traford dolazi Njukasl.\nU prvom mandatu u Junajtedu, za šest sezona u klubu između 2003. i 2009, Ronaldo je upisao 292 nastupa i postigao 118 golova, osvojivši devet trofeja, uključujući tri titule u Premijer lige i Ligu šampiona.\nZASLEPELA MOSTRU, sad su se i žene okretale za njom! Ronaldova Georgina BUKVALNO ZABLISTALA i sve ostavila bez teksta - odmah je izračunato koliko su dijamanti koštali Portugalca! /FOTO/


Oduzimanje nacionalne frekvencije Pink televiziji - Peticije24.com\nPotpisi 3 591\nMislim da je krajnje vreme doslo da se ova nazovi televizija totalno ugasi ili bar da joj se oduzme nacionalna frekvencija.\nPlasiranje umobolnih emisija poput Farme, Paparaco lova i slicno je klasicno ispiranje mozga ovom narodu.\nLicno verujem da je ovaj nas narod jako pametan i normalan.\nNemojte da dozvolite da nam deca sutra rastu uz ko zna kakve Sandre Afrike, Soraje, Mace diskrecije i slicno.\nZeleo bih da se konacno prestane sa promocijom glupih i ogranicenih ljudi, zato vas iskreno molim da podrzite ovu akciju.\nUros Kontaktirajte autora peticije\nPotpisivanjem, ovlašćujem Uros da preda moj potpis onima koji imaju moć odlučivanja po ovom pitanju.


Medicinari zaposleni u ZC Vranje uz pomoć EU dobili nove uniforme | Slobodna reč\nMedicinari zaposleni u ZC Vranje uz pomoć EU dobili nove uniforme\nVRANJE / BEOGRAD – Uniforme za srpske medicinske radnike, koji su angažovani uz pomoć Evropske unije, stigle su u nekoliko ustanova širom zemlje u vreme kada se Srbija i region suočavaju sa rastućim brojem obolelih od kovida-19. Prva tura uniformi isporučena je javnim zdravstvenim ustanovama u Beogradu, Valjevu, Šapcu, Novom Pazaru, Nišu, Vranju, Novom Sadu i Somboru, a namenjene su medicinskom osoblju koje je nedavno angažovano kao pomoć Evropske unije naporima Srbije u borbi protiv pandemije, navodi se u saopštenju EU info.\nMedicinski radnici zaposleni su u okviru programa koji realizuje Kancelarija Ujedinjenih nacija za projektne usluge (UNOPS), a sve isporuke su protekle veoma dobro i partneri na terenu izrazili su zahvalnost za pomoć koju su dobili od Evropske unije.\n„Zdravstveni radnici – lekari, medicinske sestre, laboratorijski tehničari i administrativno osoblje – koji će biti zaposleni u koordinaciji sa Institutom ‘Batut’, biće upućeni na ispomoć u zavode za javno zdravlje, bolnice, domove zdravlja i laboratorije širom Srbije“ – rekao je šef Delegacije Evropske unije u Srbiji Sem Fabrici.\nU narednih šest meseci tih 200 profesionalaca radiće na prvoj liniji u opštinama u kojima je to najpotrebnije, poput Beograda, Kragujevca, Užica, Valjeva, Čačka, Šapca, Kraljeva i Novog Pazara, objasnio je Fabrici, kada je sredinom jula najavljeno zapošljavanje medicinskih i nemedicinskih radnika iz Srbije. Fabrici je nedavno posetio neke od novozaposlenih lekara u Zavodu za javno zdravlje Valjevo, kada je podsetio da je Evropska unija od početka pandemije za Srbiju izdvojila 93 miliona evra, od čega je 15 miliona bilo namenjeno hitnoj pomoći, a 78 miliona evra za ekonomski oporavak.\nPrethodni članakTiodorović: Vranjanci koji odlaze po gorivo i švercuju krivi za skok zaraženih\nSledeći članakZa nedelju dana u Vranju preko 50 novih zaraženih


FZO RS finansira 25 novih zdravstvenih usluga | Srpskacafe\nFond zdravstvenog osiguranja Republike Srpske od ove godine počeo je da finansira još 25 novih zdravstvenih usluga koje do sada nisu bile dio zdravstvenog sistema.\n– Tako da je od januara 2021. godine Univerzitetsko klinički centar Republike Srpske počeo da izvodi 19 novih dijagnostičkih usluga iz oblasti infektologije, mikrobiologije, patologije, humane genetike i biohemijske – laboratorijske dijagnostike – navedeno je u saopštenju.\nOsim toga, Zavoda za transfuzijsku medicinu počeo je da izvodi i četiri nove zdravstvene usluge iz oblasti krvi i krvnih komponenti koje su preporuke Evropske unije, jer je, između ostalog, riječ o savremenoj tehnologiji odstranjivanja leukocita koji za određenu kategoriju pacijenata mogu da izazovu neželjene posljedice.\n– Tako da je leukoredukcija, odnosno smanjenje broja leukocita do maksimalno rezidualnog sadržaja predstavlja noviju tehnologiju pripreme komponente krvi koja je posebno značaja u cilju povećanja većeg stepena bezbjednosti transfuzijskog liječenja pacijenata – navedeno je u saopštenju.\nKako se dodaje, to je još jedan dokaz da Fond i cjelokupan zdravstveni sistem, prate svjetske trendove u ovoj oblasti i nastoje da pacijentima osiguraju dostupnost zdravstvenih usluga koje se primjenjuju i u referentnim evropskim klinikama.\n– Takođe, i u Zavodu za fizikalnu medicinu i rehabilitaciju “Dr Miroslav Zotović” od ove godine uvode se još dvije nove usluge iz oblasti fizikalne medicine i rehabilitacije, poput terapije udarnim talasom za pacijente sa hroničnim bolnim stanjima lokomotornog aparata – pojašnjava se u saopštenju i dodaje da je prednost ove usluge u efikasnijem liječenju, ali i to što se pacijenti sa ovim zdravstvenim problemima ne moraju izlagati operativnim zahvatima.\nOvim je nastavljen trend uvođenja novih usluga u zdravstvene ustanove u Srpskoj, jer je u proteklih pet godina uvedeno više od 300 novih usluga zbog kojih su se ranije naši osiguranici upućivali na liječenje izvan Republike Srpske.\n– Finansiranje i uvođenje novih zdravstvenih usluga dio su strateške zdravstvene politike i opredeljenje da se ulaganjem u sopstveni razvoj i resurse smanji broj pacijenata koji moraju da odlaze na liječenje izvan Republike Srpske. Zahvaljujući tome umjesto više od 10.000 pacijenata koji se se ranije upućivali na liječenje izvan RS sada je taj broj smanjen na oko 6 000 osiguranika na godišnjem nivou – naveli su iz Fonda.\nKako su istakli u saopštenju Fond i dalje u skladu sa finansijskim mogućnostima da podržava zdravstvene ustanove kada je u pitanju uvođenje novih zdravstvenih usluga, jer je, između ostalog, i cilj da se novac koja se se sada izdvajaju za liječenje izvan RS usmjeri u naš zdravstveni sistem, tačnije u zdravstvene ustanove u Srpskoj.\n– Podsjećamo da je opredeljenje Fonda da iz godine u godinu izdvaja veća sredstva za finansiranje zdravstvene zaštite, posebno kada je u pitanju bolnički zdravstveni sektor. To je još jedan pokazatelj finansijske podrške Fonda zdravstvenim ustanovama u Srpskoj, a sve u cilju obezbjeđenja što bolje, efikasnije i dostupnije zdravstvene zaštite osiguranim licima FZO RS – zaključili su u saopštenju Fonda zdravstvenog osiguranja RS.


Vreme 1153 - Rodoljub Radulovic: Lazni Kokalis iz Kotora\nTabloidna paljba po Ivici Dačiću i njegovo javno priznanje o sastancima sa "biznismenom iz Amerike" uperili su svetla ka misterioznom čoveku koga policija iz milošte zove "Miša Banana"\nDa je rođen u Srbiji, Radulović nikada ne bi imao nadimak Mišo, to je tipična "crnogorština". Samo u Crnoj Gori mogu da vas krste Kristina a zovu Milica i tome slično. Da je rođen u Srbiji bio bi Rođa, kao pokojni pevač Raičević ili kao onaj lik iz "Pozorišta u kući" koji je nezaboravno interpretirao Vlastimir Đuza Stojiljković.\nRadulović, razume se, ima mnogo više sličnosti sa pomenutim pevačem nego sa likom iz serije koji je paradigma tipičnog predstavnika srednje klase u nekadašnjoj Jugoslaviji. Miša sa Rođom Raičevićem povezuju ljubav prema estradi i sklonost skupim drogama. Međutim, tu se svaka dalja sličnost završava i počinje priča o čoveku za koga srpsko tužilaštvo tvrdi u tek pre neki dan potvrđenoj optužnici da je visoko rangirani član narko-klana Darka Šarića. Kao što znamo, obojica se navodno nalaze u bekstvu a njihova se hapšenja najavljuju sporadično poslednjih meseci.\nOva "situacija" sa Radulovićem neće pomoći da se u Srbiji promeni većinsko mišljenje o tome da su svi Crnogorci na privremenom radu u Srbiji kriminalci, ali će pomoći da se nišan pomeri sa premijera Mila Đukanovića i njegovog dugogodišnjeg prijatelja Brana Mićunovića koji su u ranim danima nastanka legende o "klanu Šarić" važili za "prave" šefove tog privrednog društva za transport i preprodaju kokaina.\nRodoljub Radulović, star 64 godine, dugo godina je poznat policijama širom sveta. Ono što je o njemu poznato prvi je detaljno objavio beogradski CINS (Centar za istraživačko novinarstvo NUNS-a) u maju 2012. godine ali to tada nije bila vest jer smo se svi bavili sudbinom Borisa Tadića na predsedničkim izborima.\nIstraživači CINS-a su otkrili ono što je docnije našlo mesto u optužnici koja je podignuta u oktobru 2012. godine: ovaj nekadašnji direktor kompanije Hempro i pre toga Jugooceanije otisnuo se u jednom trenutku u "privatne vode" pokrećući razne poslove na Floridi, SAD. Iskustvo i veze stečene radom u velikim "društvenim sistemima" upotrebio je za razvijanje svojih preduzeća. Prema nekim izvorima, prvi milion je zaradio na građevinskim poslovima u Rusiji koji su mu plaćeni u nafti, ali to je više za njegove biografe.\nZa deo priče koja ga dovodi u vezu sa narko-klanom Darka Šarića važno je da je on čovek sa brodovima koji voze različitu robu širom sveta i sa odličnim vezama u Južnoj Americi. Odatle ovaj policijski nadimak "Banana" jer je u Srbiji prošle decenije imao društvo pod imenom Banana King. Iz ovoga bi moglo da se zaključi da ga je Šarić angažovao da za njegove potrebe preveze čuvenu tonu kokaina iz Južne Amerike na dva broda koji su zvanično prevozili soju i cement: ovo za cement je posebno čudno jer je poznato da se cement uglavnom prevozi na gradilišta koja su relativno blizu mesta na kojima se cement proizvodi.\nU optužnici je opisano kako je izgledao lanac unutar Šarićevog klana i ta shema je sastavljena na osnovu operativnih saznanja i izjava svedoka saradnika. Potvrđivanje optužnice poklopilo se sa novim uključivanjem premijera Ivice Dačića i njegovih nekadašnjih saradnika za koje se tvrdilo, a sada se i zna, da su se sastajali sa Radulovićem i da je to bilo mesto sa koga su curile informacije o istrazi koja je vođena protiv ovog klana.\nPre nego što je Radulović odlučio da u Beogradu 2008. godine potraži tadašnjeg prvog zamenika predsednika Vlade Srbije i ministra unutrašnjih poslova, iza njega je ostao bogat "poslovni dosije" koji nam govori o čoveku sklonom da izvrda propise, da radi nelegalno, o čoveku koji je sklon prevarama i sposobnom da korumpira različite ljude. On je u rodnom Kotoru još krajem osamdesetih zakupio čitave delove Starog grada a početkom dvehiljaditih "po povratku u otadžbinu" postao sa lokalnim pajtašima vlasnik mnoštva lokala, noćnih klubova i restorana. Život između Kotora i Beograda gde se predstavljao kao "bizmismen iz Amerike" obogaćivao je tenisom na Koling terenima u Beogradu i druženjem sa "lepoticama sa estrade". Možda ga je ljubav prema estradi i pesmi spojila sa Ivicom Dačićem i moguće je zamisliti kako njih dvojica debatuju uz kafu i sok od narandže o glasovnim mogućnostima Ane Nikolić, lokalne estradne bombe.\nU Kotoru se godinama unazad zna "da su kriminalci sve preuzeli", kako govore stanovnici tog grada. To ne čudi imajući u vidu da je to luka na Mediteranu u koju pristaju svakojaki brodovi vekovima unazad, pa su piraterija i lokalni vagabundi deo tradicije, istorije i lokalnog šarma. Međutim, to izgleda slikovito posmatrano unazad, ali kada živite zajedno s njima to je mnogo više Marselj nego Dubrovnik. Za posetioce sa strane izgledalo je neverovatno kako su izgledali noćni klubovi "Kataro" i "Maksimus", videlo se da se nije štedelo, ali su meštani bili svesni da je njihov grad zauzela dobro organizovana kriminalna organizacija.\nKoje je mesto imao Mišo Radulović u tom sistemu opisano je u optužnici srpskog tužilaštva za borbu protiv organizovanog kriminala: on bi trebalo da nije čovek iz prvog ešelona, trebalo bi da je na dva-tri stepenika ispod Šarića, ali i to ne zvuči uverljivo kada se uzmu u obzir i njegova biografija i njegovo kretanje. U većoj meri izgleda da su Šarić i on bili ravnopravni partneri u poslu koji je trebalo da ih "dovede na vrh sveta" nego što je Mišo samo jedan od izvršilaca dela poslova u trgovini prerađenom kokom. Radulović izgleda kao Vlada "Budala" Zemunskog klana svojevremeno: čovek sa diplomom i za organizaciju najvažnijih zadataka.\nVisoki zalisci, elegantan stil u oblačenju i reputacija dugogodišnjeg biznismena otvarali su mu vrata različitih nivoa vlasti: od gradske uprave Kotora preko Teniskog saveza do kabineta ministra policije Srbije. Svi oni su bili željni samo dve stvari: ili da se ogrebu za neki novac ili su zaista poverovali da će Radulović, biznismen iz Amerike, omogućiti da se za njihovo ime ili položaj veže neka "velika investicija". Dalja istraga i suđenje trebalo bi da pokažu šta je bilo od ove dve opcije i da li su Radulović i Šarić već u rukama neke policije u svetu i sada se samo pregovara o načinu i uslovima isporučivanja Srbiji ili ćemo čekati još deceniju do trenutka njihovog hapšenja.\nKorupcija ili neznanje biće ono što će odrediti i buduću karijeru onih koji su iz vlasti jeli ribu sa Radulovićem u "Guštima mora".


Korhec: Mađarski pokret izlazi na izbore | Autonomija\nKorhec: Mađarski pokret izlazi na izbore\nPoziv za saradnju upućen i drugim manjim mađarskim strankama\nJedan od osnivača civilne organizacije Mađarski pokret (MP) Tamaš Korhec izjavio je danas u Subotici da će ta organizacija izaći na predstojeće lokalne izbore.\nKorhec je na konferenciji za novinare rekao da je poziv za saradnju upućen i drugim manjim madjarskim strankama, kao što je Demokratska zajednica vojvodjanskih Madjara (DSVM), i da su dobili poziv i od Demokratske stranke (DS). Razgovori će biti obavljeni i sa drugim lokalnim organizacijama i strankama koje nemaju nacionalni predznak.\n„Za nas je jedino prihvatljivo da on bude kandidat za gradonačelnika u Subotici“, rekao je Korhec.\nOn je kazao da je MP pokretao nekoliko inicijativa upućenih Savezu vojvodjanskih Madjara (SVM) i predsedniku te stranke Ištvanu Pastoru, u kojima je navedeno da je neophodno probleme u madjarskoj zajednici rešavati zajedničkim snagama, ali da nisu naiši na razumevanje, niti su dobili odgovor.\nPoslednja takva inicijativa poslata je pre više od mesec dana pisanim putem.\n„Odgovor je stigao u formi isključivanja naših članova, smenjivanja u medijima, svakodnevnim pretnjama i različitim oblicima pritisaka, a Pastor je nedavno rekao medijima da ne želi da razgovara sa nama“, kazao je Korhec.\nOn je naveo i da će MP nastaviti da se bavi civilnim aktivnostima i da će se sastati sa poljoprivrednim proizvodjačima kako bi diskutovali o novom Zakonu o poljoprivrednom zemljištu.\nKorhec je dodao da MP želi da pomogne i da bude deo procesa definisanja kriterijuma vezanih za podsticaj i razvoj preduzetništva, zašta je Vlada Madjarske obezbedila oko 160 miliona evra.\n„Moguća otpuštanja u listu Mađar so“\nDnevni list „Mađar so“ ponudio je pojedinim zaposlenima, medju kojima je i dugogodišnji urednik tog lista Peter Kokai, da kao višak dobrovoljno napuste ovaj medij, rekao je danas jedan od osnivača civilne organizacije Mađarski pokret Tamaš Korhec.\nKorhec je na konferenciji za novinare kazao da je „Madjar so“ ponudio Kokaiju otpremninu uz mogućnost prestanka radnog odnosa, a isto to su ponudili i još dvojici zaposlenih od kojih je, osim Kokaija, još jedan član Madjarskog pokreta.\n„Ako je Kokai višak u ‘Madjar so’ to dokazuje da je ovo bezobrazluk, potpuni apsurd i pritisak koji je do sada nevidjen u madjarskoj zajednici“, rekao je Korhec.\nPrema njegovim rečima, mnogo toga se dogodilo u proteklih 25 godina u Srbiji i madjarskoj zajednici ali „ovakav pritisak Madjara na druge Madjare još nije vidjen“.\nKorhec je ocenio i da je Peter Kokai jedan od najboljih novinara i najboljih poznavalaca madjarske zajednice u Srbiji, da je sedam godina vodio Madjar so i u više mandata bio predsednik odbora za informisanje u Nacionalnom savetu Madjara.


Vojvođanska partija: Podržaćemo proteste u Novom Sadu 18. januara | Autonomija\nVojvođanska partija: Podržaćemo proteste u Novom Sadu 18. januara\nProtestno okupljanje je najavljeno za 18. januar u 18 sati ispred zgrade Srpskog narodnog pozorišta\nPredsednik Vojvođanske partije Aleksandar Odžić podržao je danas širenje građanskih protesta na Vojvodinu, i pozvao Novosađane i Vojvođane da u petak 18. januara izađu na „proteste protiv diktature i nasilja“ u Novom Sadu.\nKako je naveo, ima „više od pet miliona“ razloga da građani izađu na ulice Novog Sada, a okupljanje je najavio ispred zgrade Srpskog narodnog pozorišta (SNP) u 18 sati tog dana.\nOdžić je u pisanoj izjavi poručio da proteste u petak 18. januara podržava i Vojvođanski front, koji je u nastajanju i okuplja nekoliko organizacija i političkih opcija kojima su na agendi vojvođanske teme.\n„Ne samo da će Vojvođanski front podržati te proteste, nego će i stati na čelo svake vojvođanske, građanske i antifašističke kolone, jer je to osnov našeg političkog delovanja“, poručio je on.\nDodao je da se „diktatura, pljačka i političko nasilje“ nad Vojvodinom sprovodi već pune tri decenije.\n„Ne zaboravljamo i nikada nećemo odustati od vojvođanske imovine i resursa koji su banditskim privatizacijama predati u ruke domaćim i belosvetskim mešetarima. Građanima Vojvodine se na ime ustavne obaveze od sedam odsto budžeta Srbije za proteklih 10 godina duguje više od pet miliona evra“, poručio je Odžić.\nPoručio je da je vreme za demokratske, fer i poštene izbore, te poštovanje izbornih zakona i ravnopravan medijski tretman.\n„Zalažemo se i za to da Vojvodina bude jedna izborna jedinica, da vojvođanski izbori budu odvojeni od predsedničkih i parlamentarnih, da vojvođanska vlast bude po meri Vojvođana, a ne po ukusu beogradskih vladajućih elita“, dodao je on.


Izveštaj UN o torturi u zatvorima u Srbiji | N1 Srbija\nIzveštaj UN: Pritužbe uhapšenih na srpsku policiju, kažu da prete i pištoljima\n05.03.2019. |19.20 |\nSpecijalni izvestilac UN Nils Melcer polovinom februara objavio je Izveštaj svedočenja o mučenju, nečovečnom ili ponižavajućem postupanju i kažnjavanju, koja je zabeležio tokom posete Srbiji u novembru 2017. godine.\nDetalje izveštaja specijalnog izvestioca danas su predstavile organizacije koje se bave ljudskim pravima.\nŠamaranje, šutiranje, prebijanje pendrekom, pretnje pištoljima to su sredstva kojima je policija, prema tvrdnjama pritvorenika, od njih izvlačila priznanja.\nMinistarstvo: Izvestilac UN pozdravio mere preduzete u zatvorima\n"Primili smo brojne pritužbe na zlostavljanje od strane policije. Pre svega, kada su u pitanju hapšenja i saslušanja. Prema primljenim navodima, pritvorenici tvrde da su bili prinuđeni da potpišu priznanja, a i da priznaju veći broj krivičnih dela, koja, kako navode, nisu počinili", rekao je Nils Melcer.\nMelcer je u svom izveštaju o zlostavljanju i mučenju naveo da srpsko tužilaštvo mora biti aktivnije, pošto u nekim slučajevima, tužioci bukvalno prepuštaju da podatke za istragu prikupljaju policajci iz iste stanice, u kojoj radi i optuženi policajac.\nSpecijalni izvestilac ocenjuje i da u Srbiji vlada klima nekažnjivosti.\n"Kada vlada klima nekažnjivosti vi praktično imate situaciju da policijski službenici deluju na zabranjen način, sa svešću da neće snositi posledice", objašanjava Nikola Kovačević iz Beogradskog centra za ljudska prava.\nSpecijalni izvestilac je tokom posete Srbiji obišao i dve ustanove socijalne zaštite za osobe sa psihosocijalnim invaliditetom. U izveštaju navodi da je, osim nedostatka osoblja, primetio i da se ženama prisilno prepisuju kontraceptivna sredstva.\nA šta se dogodi sa ženama koje, ipak, zatrudne u tim okolnostima, zabeležila je Inicijativa za prava osoba sa mentalnim invaliditetom (MDRI-S).\n"Imali smo intervju sa jednom od korisnica koja je prijavila da je bila trudna i da je jednog dana odvedena na nešto što je trebalo da bude rutinski lekarski prekled, sledeće čega se seća je da joj je, kad se probudila iz anestezije rečeno da je izvršena kiretaža nad njom", kaže Lazar Stefanović iz te inicijative.\nDa bi se ostvario napredak, izvestilac Ujedinjenih nacija zaključuje, kada je u pitanju bilo kakav oblik zlostavljanja - državni organi i institucije moraju imati nultu toleranciju.\nzatvor tortura izvestilac UN Beogradski centar za ljudska prava\nOdluka o izručenju Ajaza uprkos upozorenjima, za UN Srbija odgovorna 02.09.2019.\nProtić: Vlast nastoji da pod svoju kontrolu stavi i kablovske televizije 21.02.2019.\nGodišnji izveštaj za 2018: Sve ugroženija ljudska prava u Srbiji 21.02.2019.\nUopste ne sumnjam da su policajci upravo takvi. U narodu ih bije jako jako los glas. A izmedju ostalog i oni du slika u kakvoj ne ( drzavi ) zivimo. Nazalost.😁😁😁\nKao 90tih, nasilje i kriminal cveta...\nU našim zatvorima zatvorenici kupuju sami sapun i toalet papir, jedu najgore splacine i trpe torturu kao da su u logoru!U sobama sa 20 kreveta po njih 40 robija,ljudi spavaju na podu,a sto je najgore oni leže za neka smešna dela...